text: «Հինգերորդ իշխանությունը» – Varuzhan Geghamyan's blog on Turkey and beyond April 16, 2018 April 16, 2018 Varuzhan Թուրքիայի Գյումյուշհանե նահանգում ծնված եւ մեծացած գործարար Այդըն Դողանը (Aydın Doğan) 1979թ. գնեց հայտնի «Միլլիյեթ» (Milliyet) թուրքական օրաթերթը եւ այդպիսով մուտք գործեց թուրքական մեդիա ասպարեզ։ Տարիների ընթացքում Դողանը դարձավ թուրքիայի խոշորագույն մեդիա ընկերության՝ «Դողան Հոլդինգի» (Doğan Holding) միլիարդատեր սեփականատերը։ Նրա ղեկավարած ընկերությանն էին պատկանում հեղինակավոր Hürriyet, Posta, Fanatik պարբերականները, CNN Türk, Kanal D հեռուստալիքներ, Doğan Haber Ajansı լրատվական գործակալությունը եւ եւս մի քանի տասնյակ մեդիա ընկերություններ, որոնք Այդըն Դողանին դարձնում էին Թուրքիայի ամենաազդեցիկ գործարարներից մեկը։ Գործարար Այդըն Դողանը Սակայն մի քանի օր առաջ՝ 2018թ. մարտի 22-ին Դողանը հանդես եկավ մի հայտարարությամբ, որտեղ ասվում էր. «Արդեն 80-ն անց եմ։ Այս փուլում իմ ցանկությամբ որոշեցի վերջակետ դնել հրատարակչական գործիս»։ Այս ուշացած հայտարարությունը հաստատեց մինչ այդ շուրջ մեկ շաբաթ Թուրքիայում օրակարգային գլխավոր թեմայի իսկությունը. Պարոն Դողանը վաճառում է իր մեդիա կայսրությունը 1.1 մլրդ ԱՄՆ դոլարով։ Այս իրադարձությունը շատ կարեւոր հանգրվան է Թուրքիայի ժամանակակից պատմության մեջ մի քանի պատճառներով, որոնք էլ կփորձեմ ներկայացնել այս սյունակիս շրջանակներում։ Լրագրողական ընտանիքներից դեպի բիզնես հոլդինգներ Առաջին հայացքից կարող է թվալ, թե վերոնշյալ իրադարձությունը պետք է գլխավորապես հետաքրքիր լիներ Թուրքիայի տնտեսությունը մեկնաբանող վերլուծաբաններին՝ որպես խոշոր բիզնես գործարք։ Մինչդեռ «Դողան» մեդիա հոլդինգի վաճառքը ունի խիստ կարեւոր նշանակություն. այն անմիջապես ազդելու է թուրքական քաղաքական եւ սոցիալ-մշակութային որոշ տեղաշարժերի համար։ Նախ եւ առաջ մի քանի խոսքով ներկայացնեմ այն վիճակը, որը տիրում էր թուրքական մեդիա դաշտում վերջին տարիներին։ Ինչպես հայտնի է՝ Թուրքիայում զանգավածային մամուլը գլխավորապես պատկանում է խոշոր բիզնես խմբերին։ Դրանցից շատերը իրենց մեդիա գործունեությունը սկսել էին դեռեւս 1980-ականներին, երբ 1980թ. զինվորական հեղաշրջումից հետո զինվորական ղեկավարության եւ վարչապետ Թ. Օզալի միջամտությամբ մեդիան անցավ նեոլիբերալ տնտեսության ներկայացուցիչների ձեռքը։ Ժամանակի խոշոր գործարարները (որոնց թվում էր Այդըն Դողանը) սկսեցին գնել թերթերն ու կոմերցիոն հեռուստալիքները։ Սակայն նրանց նպատակը ոչ թե եկամուտ ապահովելն էր, այլ մեդիայի միջոցով իշխանություններից ստանալ որոշակի հովանավորչություն՝ այդպիսով ապահովելով իրենց հիմնական բիզնես գործունեության անխափան զարգացումը։ Այդ հովանավոչությունը ենթադրում էր իրենց սատարող իշխանական ուժի դրական լուսաբանում մամուլում եւ քննադատության նվազեցում կամ լռեցում։ Սա շրջադարձային կետ էր թուրքական մեդիայի պատմության մեջ. նախկինում թուրքական մեդիան գտնվում էր այսպես կոչված «լրագրողական ընտանիքների» ձեռքում, որոնք չնայած նույնպես կապված էին իշխանությունների կամ որեւէ այլ ուժային կենտրոնի հետ, սակայն ունեին որոշակի լրագրողական հետագիծ եւ մասնագիտական հմտություններ (այդպիսի հայտնի ընտանիք էին Նադիները, որոնք տնօրինում էին 1930-1940-ականների գլխավոր թերթերից մեկը՝ «Ջումհուրիյեթը» (Cumhuriyet))։ Այնուամենայնիվ, շեշտադրում կատարելով սենսացիոն բնույթի լրատվության եւ սյունակագրությա վրա՝ թուրքական նոր մեդիա ընկերությունները կարողացան հսկայական տնտեսական եկամուտներ ստանալ։ Այս ամբողջ ընթացքում մամուլի համար գործում էին «կարմիր գծեր», որոնք հատել չէր կարելի եւ ոչ մի դեպքում։ Մամուլում հազվադեպ դարձան լրագրողական անկախ հետաքննությունները։ Ահա այսպիսի միջավայրում էր զարգանում նոր թուրքական մեդիան, երբ 2002թ. իշխանության եկավ Արդարություն եւ զարգացում կուսակցությունը (ԱԶԿ)։ Սկզբնական փուլում Էրդողանը եւ իր թիմակիցները հենվում էին Ֆ. Գյուլենի մեդիա ցանցի վրա եւ բավական հաջող քարոզում էին իրենց տեսլականները։ Պատահական չէ, որ այդ ժամանակ Թուրքիայում ամենամեծ տպաքանակ ունեցող պարբերականը գյուլենականներին պատկանող «Զաման» (Zaman) օրաթերթն էր, որը իշխանության գլխավոր խոսափողն էր (ինչպես հայտնի է, «Զամանը» փակվեց գյուլենականների դեմ սկսված արշավի շրջանակներում)։ Սակայն երբ 2010-ականներից Էրդողանը եւ ԱԶԿ-ն ուժեղացրին իրենց ավտորիտար նկրտումները եւ բացահայտ սկսեցին հանդես գալ որպես միանձնյա իշխանություն, թուրքական մամուլը հայտնվեց Էրդողանի թիրախում։ Մեդիա ռեսուրսները աստիճանաբար սկսեցին անցնել այն բիզնես ընկերություններին, որոնք մոտ հարաբերություններ ունեին Էրդողանի եւ իր թիմակիցների հետ։ Տարիների ընթացքում Էրդողանը կարողացավ իր ուղղակի եւ անուղղակի վերահսկողության տակ վերցնել թուրքական ԶԼՄ-ների 2/3-ը։ Ընդ որում այդ վերահսկողությունը ենթադրում էր ոչ միայն նախկինում ընդդիմադիր պարբերականների խմբագրական քաղաքականության փոփոխություն, այլեւ անցանկալի ու անվերահսկելի լրագրողների, խմբագիրների լռեցում, ազատազրկում, բռնագաղթ, պարբերականների փակում։ Այս միջավայրը խստացավ 2013 թվականից հետո, երբ գյուլենականների հետ սկսված հակամարտության արդյունքում գյուլենական ամբողջ մեդիացանցը անցավ իշխանություններին, եւ սաստկացավ 2016թ. զինվորական հեղաշրջման փորձից հետո սկսված արտակարգ ռեժիմի պայմաններում (համաձայն TurkeyPurge.com-ի տվյալների՝ 2016-2018թթ. փակվել է 189 մեդիա ռեսուրս, ձերբակալվել՝ ավելի քան 300 լրագրող)։ Դողանից՝ Էրդողան Այս պայմաններում շարունակում էր գործել «Դողան հոլդինգը», որը ոչ միայն փորձում էր պահպանել իր տեղը որպես խոշորագույն թուրքական մեդիաընկերություն, այլ ապահովել համեմատաբար անկախ ու չեզոք լրագրություն՝ հասարակության շարունակական բեւեռացման պայմաններում։ Դողանի հենց այս քաղաքականության պատճառով էլ իշխանությունները սկսեցին բազմաթիվ ճնշումներ գործադրել հոլդինգի եւ դրա սեփականատիրոջ վրա՝ ստիպելով դառնալ իշխանության հետաքրքրությունները սպասարկող ռեսուրս։ Սկսված հարկային հետապնդումներից, հարձակումներից եւ այլ ճնշումներից հետո 2011 թվականին Այդըն Դողանը սկզբում որոշեց «Դեմիրօրեն» (Demirören) բիզնես ընտանիքին վաճառել թուրքական երկու ընդդիմադիր պարբերական՝ Milliyet-ը եւ Vatan-ը։ Վերջիններս նոր սեփականատերերի կարգադրությամբ շատ արագ դադարեցին որեւէ քննադատության ենթարկել իշխանություններին եւ նրանց վարած քաղաքականությունը։ 2016 թվականի մարտին փակվեց Դողանին պատկանող ամենախիստ ընդդիմադիր «Ռադիքալ» (Radikal) պարբերականը, որը հուշեց, որ մեդիա ոլորտում 40 տարվա փորձառությամբ գործարարի գլխին կուտակված մութ ամպերը դեռ չեն ցրվել։ Իսկ այդ իրադարձություններից ուղիղ երկու տարի անց կնքվեց այն գործարքը, որը մեր այս սյունակը գրելու հիմնական պատճառը հանդիսացավ։ Ինչպես նշեցինք, «Դողան» մեդիա հոլդինգը գնել է Էրդողան Դեմիրօրենը, ով Էրդողանի մտերիմներից է եւ վայելում է վերջինիս հովանավորչությունն ու ազդեցությունը։ Փաստորեն, մեդիա ընկերությունը անցավ Դողանից Էրդողանին՝ բայց ոչ թե Դեմիրօրեն, այլ Ռեջեփ Թայիփ։ Գործարար Էրդողան Դեմիօրենը (ձախում) եւ Թուրքիայի նախագահ Ռեջեփ Թայիփ Էրդողանը (աջում) Չորրորդ իշխանության պատրանքը Ի՞նչ փոփոխություններ կհետեւեն այս իրադարձությանը թուրքիայի քաղաքական եւ հասարակական կյանքում։ Հերթականությամբ առանձնացնենք դրանցից ամենաառանցքայինները։ Թուրքիայի խոշորագույն անկախ պարբերականը՝ Hürriyet-ը եւ ամենամեծ լսարան ունեցող անկախ լրատվական հեռուստաալիքը՝ CNN Türk-ը այժմ գտնվում են Էրդողանի անուղղակի վերահսկողության ներքո։ Սա անմիջապես չի ենթադրում, որ այս երկուսը կդառնան «Սաբահ» (Sabah)-ի նման ԶԼՄ-ներ (Sabah-ը ԱԶԿ իշխանության համար այժմ նույն դերն է կատարում, ինչ ԽՍՀՄ-ում «Պրավդա» թերթը. կարելի է ասել, որ այն վերածվել է թուրքական իշխանությունները հիմնական խոսափողի։)։ Ընդհակառակը, քանի որ վերջիններիս լսարանը կազմում է գերազանցապես հենց այն ընտրազանգվածը, որը չի սատարում Էրդողանին, ապա իշխանությունները հնարավորություն են ստանում վերահսկել վերջիններիս ուղղված լրատվական հոսքը, ինչպես նաեւ ցանկության դեպքում նրանց հասցնել իշխանության ցանկալի ուղերձները։ Բոլորովին այլ ճակատագիր է սպասվում «Դողան Հոլդինգի» մաս կազմող անգլալեզու «Hurriyet Daily News» պարբերականին, որը աշխարհում Թուրքիայի մասին տեղեկատվության գլխավոր աղբյուրն է։ Ամենայն հավանականությամբ, այն կսկսի անգլերենով ներկայացնել միայն այն, ինչ կցանկանան արտասահմանյան լսարանին մատուցել իշխանությունները։ Հաշվի առնելով առկա այլ մեդիասահմանափակումները՝ անգլալեզու լսարանի համար Թուրքիայի մասին քիչ թե շատ չեզոք, այլընտրանքային տեղեկատվություն ստանալը էլ ավելի կբարդանա։ Հաջորդ կարեւոր փոփոխությունը կապված է «Դողան հոլդինգի» մեջ մտնող մյուս ռեսուրսի՝ «Դողան լրատվական գործակալության» (Doğan Haber Ajansı) հետ։ Այն լրագրողների իր ցանցով համեմատելի էր պետական «Անադոլու» գործակալության (Anadolu Ajansı) հետ եւ ինչ-որ առումով Թուրքիայի գավառներում կատարվող իրադարձությունները լուսաբանելու տեսանկյունից «Անադոլուի» միակ այլընտրանքն էր։ Գործակալության ձեռքբերումը մերձիշխանական շրջանակների կողմից հատկապես նկատելի հետեւանք կունենա առաջիկա համապետական ընտրությունների ժամանակ։ Փաստացի, բացի «Անադոլուից», այլեւս ոչ մի գործակալություն զուտ տեխնիկապես հնարավորություն չի ունենա լուսաբանելու քվեների հաշվարկը, քանի որ չունի այն ծավալներն ու հզորությունները, որոնք անհրաժեշտ են երկրի ողջ տարածքում իրադարձություններին հետեւելու համար։ «Դողան Հոլդինգի» մի մաս էր կազմում նաեւ Yaysat ընկերությունը, որը Turkuvaz ընկերության հետ միասին իրականացնում էր Թուրքիայի տարածքում տպագիր մամուլի բաշխումը։ Turkuvaz-ը պատկանում է վերոնշյալ Sabah-ի սեփականատերերին։ Նոր իրադրության պայմաններում իշխանությունները հնարավորություն ունեն վերահսկելու տպագիր մամուլի բաշխումը, քանի որ ցանկացած պահի արդեն իսկ տպագրված թերթը պարզապես կարող է չտարածվել, կամ էլ այնքան բարձր գին սահմանվել, ինչը ձեռնատու չի լինի թերթ եւ ամսագիր հրատարակողին։ Սա էլ իր հերթին նշանակում է, որ այն պարբերականները, որոնք քիչ տպաքանակ կունենան, ավելի քիչ ֆինանսական օժանդակություն կստանան Թուրքիայի պետական «Մամուլի եւ հայտարարությունների միության» կողմից, որը կոչված է աջակցելու ազատ մամուլի գործունեությանը Թուրքիայում։ Ստեղծված պայմաններում մեծ ազդեցություն են սկսում հավաքել այն լրատվական ռեսուրսները, որոնք գործում են համացանցում եւ հովանավորվում են իրենց ընթերցողների կողմից՝ այդպիսով ունենալով համեմատական անկախություն (այս թեմային կանդրադառնանք մեր առաջիկա սյունակներից մեկում)։ Ռ. Թ. Էրդողանը եւ Այդըն Դողանը Հաշվի առնելով Թուրքիայի ներքին եւ արտաքին քաղաքականության մեջ սպասվող կարեւորագույն իրադարձություննները՝ անկախ մամուլի սահմանափումը կարեւոր ձեռքբերում է Էրդողանի եւ ԱԶԿ բացարձակ իշխանության ամրապնդման համար։ Եթե պատկերավոր ասենք, ապա իշխանությունների դավանած «Ռաբիայի» գաղափարախոսության չորս հենասյուներին («Մեկ ազգ, մեկ դրոշ, մեկ հայրենիք, մեկ պետություն») գումարվեց հինգերորդը՝ «Մեկ մեդիա»-ն, իսկ «չորրորդ իշխանությունը» կրեց հերթական պարտությունը։


source: CulturaX

text: «Հավատում եմ Նիկոլ Փաշինյանին եւ այն ամենին, ինչ որ նա է անում». Հայկ Կոնջորյան — Blognews «Հավատում եմ Նիկոլ Փաշինյանին եւ այն ամենին, ինչ որ նա է անում». Հայկ Կոնջորյան Ազգային ժողովի «Ելք» խմբակցության պատգամավոր Հայկ Կոնջորյանը, «Ազատության» հետ զրույցում պարզաբանելով «Լուսավոր Հայաստան» կուսակցությանն անդամակցությունը դադարեցնելու մասին իր որոշումը, ասաց, որ այդ միտքը «սկսել է ավելի ակտիվ իր մեջ պտտվել հատկապես հեղափոխությունից հետո»։ «Ըստ էության, ես երեկ չեմ կայացրել, ոչ էլ երեկ չէ առաջին օրը, բայց դա չի նշանակում, որ ես նաեւ կայացրել եմ հինգ ամիս առաջ։ Սակայն մտորումները, որոնք որ կուտակվելով-կուտակվելով հանգեցրեցին վերջին շրջանում այս որոշումների կայացմանը, սկսել են ավելի ակտիվ իմ մեջ պտտվել հատկապես հեղափոխությունից հետո, երբ որ մենք բանակցություններ էինք վարում «Ելք» դաշինքի ուժերով, որպեսզի նորից միասին շարունակենք ճանապարհը եւ մասնակցենք խորհրդարանական ընտրություններին միասին եւ մեր ընդհանուր պոտենցիալով ստանձնեինք Հայաստանի զարգացման այս ողջ գործընթացը, այդ ողջ բանակցությունների ընթացքում ես միանշանակ կողմ եմ արտահայտվել, որ մենք պետք է վերամիավորվենք», — ասաց պատգամավորը։ Կոնջորյանը հայտարարեց, որ հավատում է Նիկոլ Փաշինյանին։ «Պիտի լինել ընդդիմադիր անկեղծ եւ պետք է լինել իշխանության մեջ նորից անկեղծ։ Եթե դու որեւէ բանին հավատում ես եւ գիտես, որ դա ճիշտ է արվում, եւ դու ցանկանում ես աջակցել դրան, որովհետեւ դա համապատասխանում է քո գաղափարներին, հետեւաբար դու ինչպե՞ս կարող ես ընդդիմանալ դրան։ Ես այսօր ասել եմ՝ ես հավատում եմ Նիկոլ Փաշինյանին եւ հավատում եմ այն ամենին, ինչ որ նա է անում, եւ այն ուղենիշներին, որը դրվել է նրա կողմից Հայաստանի զարգացման համար», — ասաց պատգամավորը։ Դիտարկմանը, թե նա այդ մասին հայտարարում է նախընտրական ցուցակների կազմման փուլում, եւ պարզ է՝ «Իմ քայլ»-ի դեպքում երաշխավորված մանդատն այսօր արդեն ունի, «Լույս»-ի դեպքում դա 100 տոկոս չէ առնվազն, Կոնջորյանն այսպես արձագանքեց. — «Ինձ համար մանդատն ինքն իրենով ոչինչ է, ես չորս կամ հինգ ամիս է, որ Ազգային ժողովի պատգամավոր եմ, փոխվել է մի շատ կարեւոր բան, որ ես իմ խոսքը կարող եմ հնչեցնել ավելի բարձր ամբիոնից։ Ըստ էության, դրական իմաստով ինձ համար փոխվել է միայն սա, եթե ես չլինեմ պատգամավոր, մի քանի ամիս հետո ես կստանամ ավելի բարձր աշխատավարձ՝ մի քանի անգամ, ես կունենամ ավելի բարեկեցիկ նյութապես կյանք, ես կունենամ ավելի շատ ժամանակ՝ շփվելու իմ ընտանիքի անդամների հետ եւ լինելու ավելի ազատ եւ ավելի անկաշկանդ, բայց ես ունեմ գաղափարներ»։ Հարցին՝ «Քաղաքացիական պայմանագիր» կուսակցությա՞նն է անդամակցելու, թե՞ միայն դաշինքի ցուցակում կլինի, Կոնջորյանը պատասխանեց. — «Նման քննարկում չի եղել «Քաղաքացիական պայմանագրին» անդամակցելու մասով, կա պարզապես քննարկում, որ ընդհանուր հեղափոխության թիմին, ավելի շատ երեւի ճիշտ է ասել՝ «Իմ քայլ»-ը դաշինքի հետ մասնակցելու այս գործընթացներին եւ իմ նպաստը բերելու Հայաստանի Հանրապետությանը»։ Մենք հիմա ապրելու ենք անարդար ԸՕ-ի միջոցով ձեւավորված... Նիկոլ Փաշինյանը ազնիվ է, անկեղծ է, եւ ես միշտ,... Be the first to comment on "«Հավատում եմ Նիկոլ Փաշինյանին եւ այն ամենին, ինչ որ նա է անում». Հայկ Կոնջորյան"


text: Արեւելահայ գրական լեզու կամ արեւելահայերենը Գլխավոր Հայերեն Արեւելահայ գրական լեզու Արեւելահայ գրական լեզուն (արեւելահայերեն) աշխարհաբարի կամ նոր հայերենի երկու տարբերակներից մեկն է։ Առաջ է եկել «ում» ճյուղի բարբառների եւ, հատկապես, Արարատյան բարբառի հիման վրա՝ XVII դ.սկսած, հայ ժողովրդի պատմական կյանքի զարգացմանը զուգընթաց։ Արեւելահայ գրական լեզուն աստիճանաբար ասպարեզից դուրս է մղել գրաբարը, ընդարձակել իր գործառնությունները եւ XIX դ. կեսերին, հաստատուն դիրքեր նվաճելով գրականության մեջ, դարձել ազգային գրական լեզու։ XVII – XVIII դդ. արեւելահայ աշխարհաբարը դեռեւս գրական լեզվի աստիճանի չէր բարձրացել եւ գրականանալու, կատարելագործվելու միայն առաջին ընձյուղներն էր արձակել՝ գերազանցապես ներկայացնելով ժամանակի կենդանի-խոսակցական լեզուն՝ ավելի շատ բնական վիճակով։


text: Քննչական կոմիտեի ծառայողները մասնակցել են «Պաշտոնեական կոռուպցիայի վերաբերյալ գործերով քննություն եւ կանխարգելում» թեմայով սեմինարին ՀՀ քննչական կոմիտեի պատվիրակությունը մասնակցել է Չեխիայի Հանրապետության Պրահա քաղաքում 2015 թվականի մայիսի 11-ից 15-ը տեղի ունեցած «Պաշտոնեական կոռուպցիայի վերաբերյալ գործերով քննություն եւ կանխարգելում» թեմայով սեմինարին։ Ուսումնական սեմինարի ընթացքում մասնակիցները քննարկել են նշված հանցատեսակների քննության առանձնահատկությունների վերաբերյալ հարցեր, ներկայացրել ազգային օրենսդրությունը։ Հայաստանի քննչական կոմիտեն սեմինարին ներկայացրել է 4 հոգուց բաղկացած պատվիրակություն, որի կազմում ընդգրկված են եղել Շիրակի մարզային քննչական վարչության պետ Սամվել Սիմոնյանը, Լոռու մարզային քննչական վարչության պետ Թաթուլ Շուշանյանը, Զինվորական քննչական գլխավոր վարչության 6-րդ կայազորային բաժնի պետ Վարդան Սմբատյանը, Արմավիրի մարզային քննչական վարչության Վաղարշապատի քննչական բաժնի պետ Կարեն Խաչատրյանը։ ՀՀ ՔԿ պատվիրակությունը Պրահայում հանդիպումներ է ունեցել նաեւ Չեխիայի Հանրապետությունում ԱՄՆ դեսպանի, հակակոռուպցիոն մոնիտորինգի միջազգային անկախ կազմակերպության եւ կաշառակերության դեմ պայքարի աշխատանքային խմբի նախագահի հետ, որոնց ժամանակ քննարկվել են համագործակցության, հանցավորության դեմ պայքարում փորձի փոխանակմանը վերաբերող հարցեր։ 960x720px-417Կբ 960x720px-357Կբ 1000x750px-303Կբ 960x720px-429Կբ Վերապատրաստման դասընթացներ՝ ՀՀ քննչական կոմիտեի մարմինների եւ ստորաբաժանումների պետերի եւ նրանց տեղակալների համար Կազմակերպել են վերապատրաստման դասընթացներ՝ տարածքային ստորաբաժանումների ղեկավարների մասնագիտական գիտելիքների եւ աշխատանքային ունակությունների կատարելագործման նպատակով։կարդալ ավելին Քննիչները կմասնագիտանան՝ երեխաների մասնակցությամբ քրեական գործերը քննելու համար (Տեսանյութ) 17.12.201520:13 Արդարադատության ակադեմիայում ուսումնառություն անցած քննիչների թեկնածուներին հանձնվեցին դիպլոմները (Տեսանյութ) 12.02.201618:33 23.11.201818:29 ՀՀ քննչական կոմիտեի դեպարտամենտի պետական ծառայողները Արդարադատության ակադեմիայում մասնակցել են վերապատրաստման դասընթացների երրորդ փուլին:կարդալ ավելին Արդարադատության ակադեմիայում ուսումնառություն անցած քննիչների թեկնածուներին հանձնվեցին դիպլոմները (Լուսանկարներ) ՀՀ քննչական կոմիտեում տեղի ունեցավ հանդիսավոր նիստ՝ նվիրված Արդարադատության ակադեմիայի 15 ունկնդիր-շրջանավարտների՝ քննիչների թեկնածությունների ցուցակում ընդգրկված անձանց դիպլոմների հանձնմանը:կարդալ ավելին ՀՀ քննչական կոմիտեն ապահովում է քննիչների մասնագիտացման շարունակելիությունը (Լուսանկարներ) ՀՀ քննչական կոմիտեն շարունակաբար ուշադրության կենտրոնում է պահում երեխաների իրավունքների պաշտպանությանն առնչվող հիմնախնդիրները:կարդալ ավելին


text: Մի փոքր գրագիտությունը չէր խանգարի - Հրապարակ Մի փոքր գրագիտությունը չէր խանգարի Վահրամ Աթանեսյան 14 Օգոստոս 2020 | 17:15 0 Տեղեկատվություն է հրապարակվել, որ նախօրեին Երեւանում հանդիպել են «Հայրենիք» եւ արցախյան «Արդարություն» կուսակցությունները, որին մասնակցում էին «Հայրենիք» կուսակցության խորհրդի նախագահ Արթուր Վանեցյանը, ԱՀ ԱԺ-ում Արցախի Արդարություն կուսակցության խմբակցության նախագահ Դավիթ Գալստյանը։ Պայմանավորվածություն է ձեռք բերվել շարունակելու քննարկումները, ըստ հարկի հանդես գալու համատեղ հայտարարություններով: Քաղաքական գործընթացի իմաստով, ինչպես ասում են՝ արտառոց ոչինչ տեղի չի ունեցել. «Հայրենիքն» ընդդիմադիր է Հայաստանում, իսկ «Արդարությունն»՝ Արցախում: Այդուհանդերձ, պաշտոնական հաղորդագրության մեջ աչքի է զարնում մի շեշտադրում. «Հանդիպման հիմնական նպատակներից մեկը կրթական նոր չափորոշիչներ են, անտեսելով մասնագիտական քննարկումը եւ արժանացել են ոչ միայն մասնագետների, այլ նաեւ հանրության խիստ քննադատությանը: Փաստորեն անտեսվել է կրթության ռազմավարության պետական ծրագիրը եւ վտանգված է ազգային ինքնությունն ու հայ առաքելական եկեղեցու նշանակությունը, որի վառ օրինակն արցախցին իր կյանքում զգաց նաեւ ազատամարտի տարիներին»: Կրթության եւ ազգային ինքնության մասին խոսելիս, կարծում ենք, առաջին հերթին պետք է հարգել գրական հայերենի չափանիշները: Մինչդեռ տեքստի հեղինակներն այնպես են ամեն ինչ իրար խառնել, որ չի հասկացվում՝ ազատամարտի տարիներին արցախցին ազգային ինքնության եւ եկեղեցու նշանակությու՞նն է իր կյանքում զգացել, թե՞ դրանց վտանգվածությունը: Հայտարարությունը կազմողները նաեւ պարտավոր էին իմանալ, որ ազգային եկեղեցու անվանումը գրվում է մեծատառով՝ Հայ առաքելական սուրբ եկեղեցի: Այնպես որ, մի փոքր գրագիտությունը չէր խանգարի, որպեսզի «քույր» կուսակցությունների համաձայնեցված տեսակետը հանրությանն ավելի հասկանալի լիներ: Գուցե դրանից նրանք կշահեին:


text: Դիմել եմ փողոցի վրա կրպակ տեղադրելու եւ վաճառքով զբաղվելու թույլտվության համար, սակայն արդեն երկու ամիս է պատասխան չեմ ստացել. ի՞նչ անեմ եւ ո՞ւմ դիմեմ - Ում դիմել ՀՀ օրենսդրությամբ վարչական վարույթների իրականացման համար սահմանված է 30-օրյա ժամկետ, որի ընթացքում վարչական մարմինը, այսինքն՝ վարչական շրջանի ղեկավարը, պարտավոր է Ձեր դիմումի հետ կապված կայացնել որոշում՝ այն բավարարելու կամ մերժելու մասին։ Երեսունօրյա ժամկետի հաշվարկը կատարվում է Ձեր դիմումը ստացվելու պահից։ Ձեր կողմից դիմումի ներկայացումը արդեն իսկ փաստում է, որ վարչական շրջանում օրենքի ուժով հարուցվել է վարչական վարույթ՝ քննարկելու համար Ձեր դիմումի ընթացքը։ Եթե երկու ամիս շարունակ չեք ստացել որեւէ պատասխան Ձեր դիմումի վերաբերյալ, որով խնդրել էիք վարչական շրջանի տարածքում գտնվող փողոցներից մեկում կրպակ տեղադրելու եւ վաճառքով զբաղվելու թույլտվություն ստանալ, ապա դա նշանակում է, որ վարչական շրջանի աշխատակազմը ցուցաբերել է անգործություն Ձեր դիմումի կապակցությամբ։ ՀՀ օրենսդրությամբ սահմանված է նաեւ որոշակի իրավական հետեւանքների առաջացում այն դեպքում, երբ վարչական մարմինը ցուցաբերում է անգործություն եւ քաղաքացու դիմումի կապակցությամբ չի կայացնում որեւէ որոշում։ Նման իրավիճակում քաղաքացին կարող է ձեռնամուխ լինել իր դիմումով նշված գործունեության իրականացմանը (կրպակը տեղադրել եւ զբաղվել վաճառքով), քանի որ համարվում է, որ վարչական շրջանի ղեկավարի կողմից 30-օրյա ժամկետում քաղաքացու դիմումի վերաբերյալ որոշում չկայացնելը հանդիսանում է դրա բավարարում եւ թույլտվության տրամադրում։ Իսկ եթե վարչական շրջանի աշխատակիցները որոշակի խնդիրներ առաջացնեն Ձեր կողմից տեղադրված կրպակի հետ կապված, ապա Դուք նրանց պետք է ներկայացնեք Ձեր դիմումի պատճենը՝ ուղղված վարչական շրջանի ղեկավարին, ինչպես նաեւ՝ այն մուտքագրելու ամսաթվի վերաբերյալ ապացույց` ստացման վերաբերյալ հետադարձ ծանուցագիր, ինչպես նաեւ՝ որպես իրավական հիմնավորում պետք է վկայակոչեք «Վարչարարության հիմունքների եւ վարչական վարույթի մասին» ՀՀ օրենքի 48-րդ հոդվածի 1-ին մասը։ Նշված օրենքի ամբողջական բովանդակությանը կարող եք ծանոթանալ այստեղ։ Իսկ եթե ցանկանում եք մանրամասներ ճշտել Ձեր դիմումի ընթացքի վերաբերյալ, ապա անհրաժեշտ է կապ հաստատել համապատասխան վարչական շրջանի թեժ գիծ՝ խնդրելով տեղեկություններ տրամադրել Ձեր դիմումի վերաբերյալ։ Եթե հստակ որեւէ պատասխան չստանաք կամ ստացած պատասխանը չբավարարի, ապա կարող եք նոր դիմում ներկայացնել վարչական շրջանի ղեկավարին՝ խնդրելով պարզաբանումներ ներկայացնել Ձեր նախկին դիմումի ընթացքի վերաբերյալ եւ թե ինչու մինչ այժմ պատասխան չի տրվել դրան։ Երեւան քաղաքի սահմաններում գտնվող վարչական շրջանների թեժ գծի հեռախոսահամարները կարող եք գտնել այստեղ։ Կարող եք խնդրի մասին ահազանգել նաեւ Երեւանի քաղաքապետարանի թեժ գծի 1-05 հեռախոսահամարով։ Ավելի մանրամասն տեղեկություններ կարող եք ստանալ նաեւ այստեղ։


text: Հայերն Իսրայելում - Վիքիպեդիա՝ ազատ հանրագիտարան (Վերահղված է Հայերը Իսրայելումից) Հայերը Իսրայելում Իսրայելի դրոշը Իսրայել 25,000 հայերեն, եբրայերեն Հայաստանն ու հայերը Իսրայելի հետ կապեր են ունեցել դեռեւս Տիգրան Մեծի ժամանակվանից։ Հայոց ներկայությունն էլ Երուսաղեմում Քրիստոսի ծննդից առաջ է եղել, իսկ որպես հոգեւոր կայուն միավոր՝ 154 թվականից է թվագրվում։ Արդեն 4-րդ դարից սկսած՝ ծանրակշիռ դիրք ունենք Սուրբ երկրում։ Երուսաղեմի եկեղեցու առաջին հայրապետը եղել է Հակոբոս Տյառնեղբայրը։ Կոստանդնուպոլսի Բ տիեզերական ժողովի (381 թ.) որոշմամբ, Երուսաղեմի եպիսկոպոսությունը դարձել է պատրիարքություն։ Հայ աշխարհիկ համայնքը «սրբազան քաղաքում» կազմավորվեց ավելի ուշ՝ VII դարում, երբ այստեղ մուտք գործեցին հայ վաճառականներն ու արհեստավորները, որոնք հիմնականում բնակվում էին Սիոն թաղամասի Հայկական կոչված փողոցում։ Հայերի թիվը Երուսաղեմում եւ մյուս քաղաքներում ստվարացավ X-XI դարերում, երբ եվրոպական խաչակիրները գրավեցին երկիրը եւ հիմնեցին Երուսաղեմի թագավորությունը, նրանք հիմնականում Կիլիկյան Հայաստանում խաչակիրներին միացած հայ ռազմիկներն էին։ XIX-XX դարերում հայերի թիվն այստեղ ավելացավ հատկապես թուրքական յաթաղանից փախած գաղթականների հաշվին։ Իսրայելի հայերին կարող ենք բաժանել երեք խմբի։ Առաջին խումբը Երուսաղեմ է եկել մինչեւ 1915 թվականի ցեղասպանությունը։ Նրանց անվանում ենք «քաղաքացիներ»։ Նրանք ունեն իրենց ապրելաձեւն ու բարբառը։ Նրանք ապրում են Հայոց Թաղամասում՝ Հայոց վանքից դուրս։ Հետո եկան 1915 թվականի ցեղասպանությունը վերապրած գաղթականներ։ Երբ 1917 թ. անգլիացիները Երուսաղեմը գրավեցին Օսմանյան Թուրքիայից, Հալեպի ու դրա շուրջ հաստատված մոտ ութ հազար հայ գաղթականներ եկան Երուսաղեմ եւ ապաստան խնդրեցին Երուսաղեմի Հայ Պատրիարքից։ Երրորդ խումբն էլ Խորհրդային Միության փլուզումից հետո Իսրայել եկած հայ ներգաղթյալներն են, որոնք՝ Իսրայելի «Վերադարձի օրենք»-ի համաձայն, ընտանիքի անդամներից մեկի հրեա լինելու հանգամանքով պայմանավորված, Իսրայելի քաղաքացի են դարձել։ Իսրայելի քաղաքացիություն ստանալու համար բավական էր ներգաղթած հայի նույնիսկ տատիկի հրեա լինելը։ 1948 թվականից առաջ այս հողերում ապրել են 35 հազար հայ, որոնց մի մասը հետագայում՝ ներգաղթեց Հայաստան: Այսօր Երուսաղեմում բնակվում է շուրջ 3 հազար հայ՝ հիմնականում արհեստավորներ, բժիշկներ, ձեռնարկատերեր, հոգեւորականներ, մտավորականներ։ Այստեղ է գտնվում Երուսաղեմի հայոց պատրիարքությունը՝ Սրբոց Հակոբյանց վանքով ու վանքապատկան կալվածքներով, հայկական տպարանով։ Երուսաղեմը հայ մշակույթի եւ մատենագիտության կենտրոններից է։ Սրբոց Հակոբյանց վանքի թանգարանում պահվում են տարբեր ժամանակներում ուխտավորների ձեռքով Երուսաղեմ բերված հայ վարպետների պատրաստած ոսկե, արծաթե, փայտե իրեր, ձեռագրակազմեր, կանթեղներ, վարդապետական եւ եպիսկոպոսական գավազաններ, Կիլիկիայի հայոց թագավոր Հեթում Ա-ի մականը, Թորոս Ռոսլինի նկարազարդ ձեռագրերի հիմնական մասը։ Վանքի ձեռագրատանը պահվում է հայերեն ձեռագրերի՝ աշխարհում երկրորդ (Երեւանի Մաշտոցի անվան Մատենադարանից հետո) հավաքածուն (շուրջ 4 հազար ձեռագիր)։ Մի ժամանակ Երուսաղեմի Հայ Պատրիարքը Միջին Արեւելքի, այդ թվում Եգիպտոսի, Լիբանանի, Կիպրոսի հայկական համայնքների կրնոնական առաջնորդն էր։ 1915 թվականից առաջ Եգիպտոսն ամենաշատ հայ բնակչություն ունեցող երկրներից մեկն էր։ Սակայն ցեղասպանությունից հետո շատ հայեր ցրվեցին Միջին Արեւելքի երկրներ։ Այդ գաղթականները հույս ունէին, որ կվերադառնան իրենց բնակավայրեր։ Սակայն Թուրքիայի հանրապետության հռչակումից հետո նրանք հասկացան, որ դա հնարավոր չէ եւ իրենք ստիպված են հաստատվել Միջին Արեւելքում: Երուսաղեմի Հայոց Պատրիարքարանը հայ գաղթականներին տրամադրեց Պատրիարքարանի իրավասության տակ գտնվող քաղաքների՝ Հալեպի եւ Բեյրութի իր վաքներն ու եկեղեցիները։ Մեր օրերում, Երուսաղեմի Հայ Պատրիարքը Հորդանանի, Իսրայելի ու Պաղեստինի հայերի կրոնական առաջնորդն է։ Հայրենիք-Սփյուռք կապերի ամրապնդմանը, հայապահպանությանը աջակցում են Հայկական բարեսիրական, Հայ երիտասարդաց միությունները, «ՀԵՄ» եռամսյա թերթը, «Սիոն» գրական ամսագիրը։ Բացի Հին Երուսաղեմից, հայերն ապրում են Բեյթ Հանինայում, գերմանական թաղամասում, Բեթղեհեմում, Հայֆայում ու Յաֆայում։ Հայֆայում 1915 թվականից առաջ հայկական համայնք չի եղել։ Այդ քաղաքում հայկական համայնքը ձեւավորվել է ցեղասպանության վերապրողներով։ Իսկ Խորհրդային Միության փլուզումից հետո եկածները հաստատվել են հիմնականում Փեթախ Թիքվա, Բատ-Յամ, Թել Ավիվ, Յաֆա քաղաքներում։ Գործում են երգի-պարի, թատերական խմբեր, Երուսաղեմի ժառանգավորաց եւ Սրբոց թարգմանչաց վարժարանները։ Փոքրաթիվ հայեր են ապրում նաեւ Իսրայելի այլ քաղաքներում[1]: 2.1 Երուսաղեմի հայոց պատրիարքություն 2.2 Եկեղեցիներ 2.2.1 Երուսաղեմի Սրբոց Հակոբյանց վանք 3 Կրթական ոլորտ 3.1 Ժառանգավորաց վարժարան 3.2 Սրբոց թարգմանչաց վարժարան 4 Հասարակական-քաղաքական կյանք 5.1 Ձեռագրեր 5.2 Թատրոն 6 Տպագրություն եւ մամուլ 6.1 ՀԵՄ եռամսյա 6.2 Սիոն Հայաստանն ու հայերը Իսրայելի հետ (Պաղեստինի պատմական տարածքի մի մասն է) կապեր են ունեցել վաղնջական ժամանակներից, հատկապես Տիգրան Բ Մեծի օրոք, սակայն հայերի նկատելի հոսքը Պաղեստին սկսվել է քրիստոնեության տարածման առաջին դարերից, իսկ 4-րդ դարում արդեն նրանք Երուսաղեմում հիմնել են եկեղեցիներ ու վանքեր։ Երուսաղեմ եկած ուխտավոր հայերի մի մասը մշտական բնակություն է հաստատել այստեղ։ Շուտով Երուսաղեմում եւ Պաղեստինի մի շարք այլ բնակավայրերում գոյացել է նաեւ առեւտրականներից եւ արհեստավորներից բաղկացած հայ աշխարհիկ համայնք։ Երուսաղեմում առ այսօր հայտնաբերված հայերեն արձանագրություններ կրող խճանկարները թվագրվում են 5-9-րդ դարերին: Երուսաղեմում եւ մոտակա սրբավայրերում մշտապես բնակվող հայ հոգեւորականներն այլազգի կրոնավորների հետ ապրել եւ աղոթել են նույն վանքերում եւ եկեղեցիներում։ 6-րդ դարի վերջին, սակայն, Երուսաղեմի միասնական քրիստոնյա համայնքը քայքայվել է Քաղկեդոնի ժողովի (451) որոշումների շուրջ առաջացած միջքրիստոնեական վեճերի հետեւանքով։ Հայ հոգեւորականներն այնուհետեւ Երուսաղեմում ունեցել են իրենց պատկանող մի քանի տասնյակ եկեղեցիներ եւ մատուռներ։ 7-11-րդ դարերում Երուսաղեմի վրա իշխող արաբ եւ իսլամադավան այլ իշխանավորներ ճանաչել են հայ համայնքի ինքնուրույնությունն ու նրա իրավունքները որոշ քրիստոնեական սրբավայրերի նկատմամբ։ 11-րդ դարում Երուսաղեմի հայկական թաղամասը, որը հին քաղաքի չորս թաղամասերից մեկն է, արդեն իսկ զբաղեցրել է իր ներկայիս (շուրջ 120000 մ) տարածքը։ Կիլիկյան հայոց թագավորների օրոք հայերն ավելի են ամրացել Երուսաղեմում[2]: Քաղաքի հայ բնակչությունն ավելացել է 11-րդ դարի վերջին-12-րդ դարի սկզբին, երբ այն նվաճել են խաչակիրները, որոնց բանակում եղել են հայեր Կիլիկիայից եւ Սիրիայից: Կիլիկիայի Թորոս Բ իշխանապետի (1145-1169) եւ Երուսաղեմի թագավոր Ամալրիխի (1162-1173) միջեւ բանակցություններ են վարվել 30 000 հայերի Կիլիկիայից Պաղեստին վերաբնակեցնելու վերաբերյալ (Երուսաղեմի թագավորության ռազմական ուժը մեծացնելու նպատակով)։ Երուսաղեմում բնակվող հայերը հիմնականում կենտրոնացած էին քաղաքի փողոցներից մեկում, որը կոչվում էր Հայկական։ Պատմիչները վկայում են, որ այդ շրջանում Երուսաղեմում հաստատված հայկական միաբանության անդամների թիվը հասել է 500-ի, իսկ աշխարհիկ բնակչությունը շուրջ 1000 ընտանիք էր։ Հավանաբար այդ ժամանակաշրջանում է հայ միաբանության տնօրինությանն անցել Երուսաղեմի հարավարեւմտյան մասում՝ Սիոն լեռան բարձունքում գտնվող եւ դեռեւս 5-րդ դարից գործող Սբ. Հակոբյանց մայր տաճարը։ Եվրոպական աղբյուրներում կան հիշատակություններ, որ հայերը բնակվել են նաեւ Պաղեստինի այլ քաղաքներում՝ Ակկայում, Բեթղեհեմում, Սալթում, Գազայում, Նաբլուսում եւ այլն։ 1187 թվականին, երբ Սալահ ալ-Դինը գրավել է Երուսաղեմը, հայերը չեն տուժել։ Նա համարել է վստահելի քաղաքացիներ եւ նրանց տվել առավել առանձնաշնորհումներ՝ ի տարբերություն Արեւմտյան Եվրոպայից եկած մյուս քրիստոնյա համայնքների։ Հայերի թիվը Երուսաղեմում նվազել է օսմանյան տիրապետության հաստատումից (1517) հետո։ Պատմիչ Սիմեոն Լեհացին վկայում է, որ 1615 թվականին Երուսաղեմում եղել է 12 հայ ընտանիք։ 19-րդ դարում հայ համայնքը սկսել է ստվարանալ։ 1800 թվականին Երուսաղեմում բնակվել է 500, 1850 թվականին՝ 550, իսկ 1870 թվականին՝ 640 հայ։ Պաղեստինի հայ համայնքը դարձյալ համալրվել է 1894-1896 թվականներին եւ 1909 թվականին Օսմանյան Թուրքիայում հայկական ջարդերից փրկված հայերով։ 1910 թվականին Երուսաղեմում ապրել է շուրջ 1300 հայ։ Մեծ եղեռնից եւ 1918 թվականին երկրամասը մանդատի տակ անցնելուց հետո Երուսաղեմում ապաստան է գտել ավելի քան 10 000 հայ։ Նրանց մի մասին առաջին անգամ թույլ է տրվել մշտական բնակություն հաստատել հայկական միաբանության կենտրոն Սբ. Հակոբյանց վանքի պարիսպներից ներս՝ հայոց պատրիարքարանի պաշտպանության ներքո։ 1920 թվականին Պաղեստինի տարածքում հայերի թիվն արդեն հասել է մոտ 20 000-ի։ 1922 թվականին ՀԲԸՄ հովանավորությամբ Երուսաղեմ են բերվել 1000 հայ որբեր, որոնց մի մասը 1924 թվականին ներգաղթել է Հայաստան: Պաղեստինից զգալի թվով հայեր են ներգաղթել Հայաստան նաեւ 1947 թվականին։ 1948-1949 թվականների արաբա-իսրայելական պատերազմի հետեւանքով Պաղեստինի տարածքը բաժանվել է նորաստեղծ Իսրայելի պետության եւ Հորդանանի միջեւ։ Երուսաղեմի, Յաֆայի եւ Հայֆայի մինչ այդ բարգավաճ հայ գաղութները նոսրացել են. շատ հայեր հեռացել են Եվրոպա, ԱՄՆ եւ Մերձավոր Արեւելքի այլ երկրներ։ 2003 թվականի տվյալներով Իսրայելում եւ 1967 թվականին Հորդանանից նրա գրաված տարածքներում բնակվում է շուրջ 3 000 հայ, հիմնականում՝ Հին (արեւելյան) Երուսաղեմի հայկական թաղամասում, շուրջ 700-ը՝ Սբ. Հակոբյանց վանքի պարիսպներից ներս գտնվող տարածքում։ Միայն 600-ը ունի Իսրայելի քաղաքացիություն։ Զգալի թիվ են կազմում արհեստավորները (դերձակ, ժամագործ, ոսկերիչ), լուսանկարիչները, հախճապակեգործները, մտավորականները, բժիշկները, իրավաբանները, առեւտրականները եւ ձեռնարկատերերը։ Գործում են եկեղեցիներ, դպրոցներ, հասարակական, մշակութային կազմակերպություններ, լույս են տեսնում «Սիոն» եւ «ՀԵՄ եռամսյա» պարբերականները։ Վերջին տարիներին (1990-ական թվականներից սկսած) Իսրայելի տարբեր քաղաքներում հաստատվել են նաեւ շուրջ 13 000 հայաստանցիներ։ Հայ համայնքը Երուսաղեմում ձեւավորվել է առավելաբար իբրեւ հոգեւոր համայնք։ Հայ առաքելական եկեղեցին ինքն է նպաստել Երուսաղեմում հայ աշխարհիկ համայնքի կազմավորմանն ու բարգավաճմանը։ Եկեղեցին կազմակերպում է հայ ուխտավորների այցելությունները Երուսաղեմի եւ շրջակայքի քրիստոնեական սրբավայրեր, տնօրինում հայ համայնքի, վանքերի եւ եկեղեցիների գործերը, տեր կանգնում Երուսաղեմում եւ նրա շրջակայքում գտնվող սրբավայրերում հայ առաքելականների ավանդական իրավունքներին։ Ներկայումս Հայ առաքելական եկեղեցու վայելած իրավունքները հաստատվել են 1852 թվականին՝ Թուրքիայի սուլթան Աբդուլմեջիդի հրովարտակով, ու հետագայում հարգվել բրիտանական, հորդանանյան եւ իսրայելական իշխանությունների կողմից։ Հակառակ դժվարությունների եւ անհավասար պայքարի, Երուսաղեմի հայոց պատրիարքությունը կարողացել է պաշտպանել հայերի իրավունքները հույն եւ լատին եկեղեցիների եւ նրանց պաշտպան տերությունների ոտնձգություններից։ Երուսաղեմի համաքրիստոնեական գլխավոր սրբատեղիների երեք ավագ պահապանները՝ հայ, հույն եւ լատին եկեղեցիները, պաշտոնապես ճանաչվել են Սբ. Հարության տաճարի, Բեթղեհեմի Սբ. Ծննդյան տաճարի, Գեթսեմանիի Սբ. Աստվածածին եկեղեցու, Ձիթենյաց լեռան Համբարձման մատուռի իրավատերեր։ Երուսաղեմում բնակվում են նաեւ փոքրաթիվ հայ կաթոլիկներ եւ ավետարանականներ։ Հայ կաթոլիկ առաջին հոգեւորականը Երուսաղեմում հաստատվել է 1856 թվականին։ 1881 թվականից նրանք ունեն իրենց եկեղեցին։ Երուսաղեմի հայոց պատրիարքություն[խմբագրել | խմբագրել կոդը] Հիմնական հոդված՝ Երուսաղեմի հայոց պատրիարքություն Երուսաղեմի հայոց պատրիարքությունը[3] Հայաստանյայց առաքելական եկեղեցու նվիրապետական աթոռներից։ Հիմնադրվել է 7-րդ դարում: Աթոռանիստը՝ Երուսաղեմի Սբ. Հակոբյանց վանք։ Պատրիարքը Սբ. Հակոբյանց վանքի հոգեւոր եւ վարչական պետն է, Երուսաղեմի քաղաքական իշխանությունների առջեւ հայ առաքելական համայնքի (ներառյալ աշխարհականների) ներկայացուցիչը։ Ընտրվում է Երուսաղեմի Սբ. Հակոբյանց միաբանության ընդհանուր ժողովի կողմից եւ հաշվետու է նրան։ Ընտրությունը հաստատում է Ամենայն հայոց կաթողիկոսը եւ Երուսաղեմի վրա իշխող պետության ղեկավարը։ Պատրիարքության նյութական միջոցները գոյանում են ուխտավորների կատարած նվիրատվություններից, տարբեր հայ գաղութներ գործուղված նվիրակների կատարած հանգանակություններից, Երուսաղեմում եւ այլուր ունեցած կալվածքների հասույթներից։ 7-րդ դարում Երուսաղեմի հայկական միաբանության առաջնորդին (վանահորը) հունաց ուղղափառ պատրիարքին հավասար իրավունքներ տվել եւ միաբանությունը պատրիարքական աթոռ դարձրել են արաբները։ Երուսաղեմի հայոց հոգեւոր առաջնորդ, առաջին պատրիարք Աբրահամը (638-669), միջնադարյան վավերագրերի համաձայն, մեկնել է Մուհամմեդ մարգարեի մոտ եւ նրանից ստացել հավատարմագիր, որով Երուսաղեմի հայոց պատրիարքությունն անջատվել է հունականից, հայոց սեփականություն են ճանաչվել Սբ. Էջմիածին վանքն իր կալվածքներով, Բեթղեհեմի Սբ. Ծննդյան տաճարի եւ Սբ. Հարության տաճարի որոշ մասերը, Ձիթենյաց լեռան ստորոտին գտնվող Սբ. Մարիամ Աստվածածին եկեղեցին, Գողգոթայի բարձունքը եւ այլն։ Պատրիարքը խոստացել է վճարել սահմանված տուրք ենթարկվել միայն իսլամադավան իշխողներին։ Այս հաստատագիրը նորոգվել է հետագա ժամանակներում։ Մինչ 1311 թվականը Երուսաղեմի հայոց պատրիարքությունը գտնվել է Կիլիկիայի հայոց թագավորների եւ Սսում նստող Հայոց կաթողիկոսների իշխանության ներքո։ Չընդունելով Օշին թագավորի, Գրիգոր Է Անավարզեցի եւ Կոնստանդին Գ Կեսարացի կաթողիկոսների լատինամետ քաղաքականությունը եւ չենթարկվելով 1307 թվականի Սսի ժողովի որոշումներին՝ Երուսաղեմի հայոց պատրիարք Սարգիսը, Հայ եկեղեցու վարդապետությունն անաղարտ պահելու համար, անջատել է իր Աթոռը Կիլիկիայի քաղաքական եւ եկեղեցական իշխանությունից։ 1311 թվականից, Եգիպտոսի սուլթանի հրովարտակով, Երուսաղեմի հայոց պատրիարքությունը դարձել է անկախ, ինչը հիմք է տվել որոշ ուսումնասիրողների կարծելու, թե պատրիարքությունը հիմնադրվել է այդ թվին։ Օսմանյան տիրապետության տարիներին Երուսաղեմի հայոց պատրիարքության գերիշխանությունը տարածվել է Սիրիայի, Լիբանանի, Կիպրոսի եւ մինչեւ 1839 թվականը՝ Եգիպտոսի թեմերի վրա։ 17-րդ դարի 1-ին կեսին իր ծավալած շինարարական աշխատանքով աչքի է ընկել Գրիգոր պատրիարք Պարոնտերը: Սբ. Հակոբյանց վանքի պարիսպներից ներս գտնվող բնակարանների գրեթե կեսը կառուցվել է նրա օրոք։ 1664 թվականին Եղիազար Ա Այնթափցին Երուսաղեմում հաստատել է Մայր Աթոռ Սուրբ Էջմիածին հակաթոռ կաթողիկոսություն, իրեն ենթարկել օսմանյան տերության տարածքում գործող եկեղեցական թեմերը։ 1682 թվականին, Եղիազար Ա Այնթափցու Ամենայն հայոց կաթողիկոս ընտրվելուց հետո, Երուսաղեմի կաթողիկոսությունը վերացվել է։ 1702 թվականին Կ. Պոլսի պատրիարք Ավետիք Եվդոկացին զբաղեցրել է նաեւ Երուսաղեմի հայոց պատրիարքության աթոռը, եւ մինչեւ 1715 թվականը Երուսաղեմում հայոց առանձին պատրիարք չի եղել։ Սբ. Հակոբյանց վանքն այդ շրջանում կառավարել են Կ. Պոլսից նշանակված վիքիները (փոխանորդ) եւ ընկել պարտքերի տակ։ 1715 թվականին Կ. Պոլսի նորընտիր պատրիարք Հովհաննես Կոլոտ Բաղիշեցին վերահաստատել է Երուսաղեմի ինքնուրույն պատրիարքությունը։ Վերջինիս առաջարկով Երուսաղեմի պատրիարքական աթոռին բազմած Գրիգոր Զ Շղթայակիրը մարել է պարտքերը, ձեռնամուխ եղել շինարարական աշխատանքների։ 1833 թվականին Զաքարիա պատրիարքի ջանքերով Երուսաղեմում հիմնադրվել է տպարան, 1843 թվականին՝ բացվել Ժառանգավորաց վարժարանը։ 1855-1885 թվականներին Եսայի վարդապետ (հետագայում՝ պատրիարք) Կարապետյանը վանքում բացել է լուսանկարչական արհեստանոց։ 1916 թվականին երիտթուրքական կառավարությունը վերացրել է Կիլիկիայի կաթողիկոսությունն ու Կ. Պոլսի եւ Երուսաղեմի պատրիարքությունները, դրանց փոխարեն հաստատել Թուրքիայում բնակվող բոլոր հայ առաքելականների համար մեկ կաթողիկոս-պատրիարքություն՝ Երուսաղեմ նստավայրով։ Կաթողիկոս-պատրիարքի պաշտոնը հանձնվել է 1915 թվականին Երուսաղեմ աքսորված Կիլիկիայի հայոց կաթողիկոս Սահակ Խապայանին: 1918 թվականին, Առաջին համաշխարհային պատերազմում օսմանյան պետության պարտությունից հետո, Կիլիկիայի կաթողիկոսությունն ու Կ. Պոլսի եւ Երուսաղեմի պատրիարքությունները շարունակել են իրենց գոյությունը։ Երուսաղեմի հայոց պատրիարքությունը բարգավաճել է Եղիշե Դուրյան պատրիարքի (1921-30) եւ նրա գործընկեր Բաբկեն արքեպիսկոպոս Կյուլեսերյանի օրոք։ Նրանք վերաբացել են Ժառանգավորաց վարժարանը, հիմնել գրադարան (1929), որն այժմ կոչվում է Գալուստ Կյուլպենկյանի անունով եւ պարունակում ավելի քան 100 000 կտոր գիրք, բազմաթիվ թերթերի եւ պարբերականների հավաքածուներ։ 1929 թվականին Երուսաղեմի հայոց պատրիարքությունը, Ամենայն հայոց կաթողիկոսության հավանությամբ, Մեծի Տանն Կիլիկիո կաթողիկոսությանն է զիջել Սիրիայի, Լիբանանի եւ Կիպրոսի թեմերը։ Ներկայումս Երուսաղեմի պատրիարքության իրավասության տակ են միայն Իսրայելի եւ Հորդանանի հայկական եկեղեցիները։ Հին քաղաքի պարիսպներից դուրս պատրիարքությունն ունի գերեզմանոց, Սբ. Փրկիչ եկեղեցին, Նահատակների հայկական եկեղեցին Մուսրարայում, Բեթղեհեմի Սբ. Ծննդյան տաճարի մի մասը, Սբ. Նիկողոսի վանքը՝ Յաֆայում, Սբ. Գեւորգը՝ Ռամլայում, Սբ. Գրիգոր (փոքրիկ) եկեղեցին՝ Արեւմտյան Երուսաղեմում եւ Սբ. Եղիայի եկեղեցին՝ Հայֆայում: Պատրիարքությունն իրավազոր է Սբ. Գերեզմանի (որտեղ թաղված է եղել Հիսուս Քրիստոսը) հայկական մասի, ինչպես նաեւ Գեթսմանիի Սբ. Մարիամ Աստվածածին եկեղեցու եւ Ձիթենյաց լեռան վրա գտնվող Համբարձման մատուռի հանդեպ։ Երուսաղեմի հայոց պատրիարքն է Նուրհան Մանուկյանն է (2013 թվականից)։ Հայերը Երուսաղեմում եկեղեցիներ ու վանքեր են հիմնել դեռեւս 4-րդ դարում: Այս ժամանակաշրջանում (4-5-րդ դարեր) Երուսաղեմում կառուցված հայկական եկեղեցիներն ու վանքերը թվարկել եւ նկարագրել են 7-րդ դարի պատմիչներ Մովսես Կաղանկատվացին եւ Անաստաս Վարդապետը։ Վերջինս 70 վանք, եկեղեցի եւ մատուռ է հիշատակում Երուսաղեմում՝ նշելով, թե դա կատարում է Համազասպ Պահլավունի Կամսարական իշխանի խնդրանքով, որը ցանկացել է ունենալ հայ իշխանների հովանավորությամբ եւ հայ ուխտավորների նվիրատվություններով պահվող հայկական վանքերի ցուցակը։ Երուսաղեմի Սրբոց Հակոբյանց վանք[խմբագրել | խմբագրել կոդը] Հիմնական հոդված՝ Սուրբ Հակոբյանց վանք Սրբոց Հակոբյանց վանք Ըստ ավանդության՝ Սրբոց Հակոբյանց վանքը հիմնվել է քրիստոնեության տարածման առաջին դարերում։ Գտնվում է Երուսաղեմի հարավարեւմտյան մասում՝ Սիոն լեռան բարձունքին, Գլխադիր կոչվող մատուռ-գերեզմանի տեղում, որտեղ թաղված է Հակոբոս Զեբեդյան առաքյալի գլուխը։ Վանքը պատված է ամուր, բերդանման պարիսպներով, որոնց ներսում են Սբ. Հակոբյանց մայր տաճարը՝ կից մատուռներով, եկեղեցիներով, Երուսաղեմի հայոց պատրիարքարանը, հոգեւորականների, աշխարհականների եւ ուխտավորների բնակության թաղերը։ Սկսել է գործել 5-րդ դարից: Հայ միջնադարյան ավանդության համաձայն՝ 7-րդ դարում արաբները (636 թվականին գրավել են Երուսաղեմը) միաբանության առաջնորդին տվել են Երուսաղեմի հունաց պատրիարքին հավասար իրավունքներ, հայոց սեփականություն ճանաչել վանքն իր կալվածքներով։ 1187 թվականին Երուսաղեմը գրաված Եգիպտոսի սուլթան Սալահէդդինն իր հաջորդներին պատվիրել է, որ ոչ ոք հայերին չզրկի այս վանքից։ 13-րդ դարի Կիլիկիայի հայոց թագավոր Լեւոն Գ այցելել է Երուսաղեմ, նորոգել է վանքը (ինչպես նաեւ այլ հայկական եկեղեցիներ)։ Վանքի ներսում են գտնվում երեք հիմնական եկեղեցիները՝ Սբ. Հակոբյանց մայր տաճարը, Սբ. Հրեշտակապետաց եկեղեցին եւ Սբ. Թորոսի մատուռը (կառուցել է Կիլիկիայի հայոց Հեթում Բ թագավորը՝ Մառիի ճակատամարտում զոհված իր որդու՝ Թորոս իշխանի հիշատակին. այժմ հին հայերեն ձեռագրերի գանձատունն է)։ Վանքի միաբանության գլխավոր առաքելության մասն է Սուրբ երկրի մեջ սրբատեղիների պահպանումը, նոր սերունդների հոգեւոր եւ կրթական դաստիարակությունը, հայ ազգային ու մշակութային ժառանգության տարածումը։ 1997 թվականին միաբանությունն ուներ 45 անդամ։ Կրթական ոլորտ[խմբագրել | խմբագրել կոդը] 19-րդ դարում Երուսաղեմում հիմնվել եւ հայոց պատրիարքարանի նյութական միջոցներով գոյատեւել են երկսեռ մի մանկապարտեզ, տղաների Մեսրոպյան եւ աղջիկների Գայանյանց վարժարանները։ Այս վարժարանները հաճախող աշակերտների թիվը շատ սահմանափակ է եղել։ Երուսաղեմաբնակ հայերի զգալի մասը եղել է արաբախոս, նրանց զավակները հաճախել են օտար վարժարաններ։ Միաժամանակ պատրիարքարանը հայկական նախակրթարաններ է հովանավորել Բեթղեհեմում, Յաֆայում, Դամասկոսում, Բեյրութում եւ Լաթաքիայում: Մեծ եղեռնից հետո Երուսաղեմում ապաստանած շուրջ 1000 հայ որբերի համար՝ ՀԲԸՄ-ն հաստատել է ժամանակավոր մի որբանոց։ Նախակրթական նոր դպրոցներ են հաստատվել Հայֆայում եւ Ամմանում: 1950 թվականից Երուսաղեմում գործում է հայ կաթոլիկ համայնքին ենթակա մի մանկապարտեզ։ Ժառանգավորաց վարժարան[խմբագրել | խմբագրել կոդը] Հիմնական հոդված՝ Երուսաղեմի ժառանգավորաց վարժարան Երուսաղեմի Ժառանգավորաց վարժարանը կրոնական գիշերօթիկ ուսումնական հաստատություն է պատրիարքարանի տնօրինության ներքո։ Հիմնվել է 1843 թվականին, Ռամլայում՝ Զաքարիա Կոփեցի պատրիարքի օրոք։ Մեկ տարի անց տեղափոխվել է Երուսաղեմ: Պատրաստում է եկեղեցու սպասավորներ։ Ժամանակավորապես փակվել է 1851-1865 թվականներին։ 1857 թվականին Զաքարիա Զմյուռնիացի պատրիարքն ավարտել է վարժարանի նոր շենքի կառուցումը։ Վերստին փակվել է Առաջին համաշխարհային պատերազմի տարիներին եւ վերաբացվել 1920 թվականին։ Սովորողների թիվը տարեկան 30-35 էր։ 1976 թվականին Ալեք Մանուկյանի բարերարությամբ կառուցվել է վարժարանի նոր, մինչեւ 100 աշակերտ տեղավորող շենքը։ Այս շենի կառուցումից հետո աշակերտության թիվը զգալիորեն ավելացել է, հետագայում կրկին նվազել, երբ թուրքական պետությունն արգելել է թուրքահայ երիտասարդներին սովորել Երուսաղեմում: 1992 թվականի դեկտեմբերից մինչեւ 1997 թվականը վարժարանում սովորելու համար Հայաստանից եկել է 60 աշակերտ։ 2001 թվականին ունեցել է շուրջ 50 աշակերտ։ Ներկայումս վարժարանն ունի երկու բաժին, երկրորդական վարժարան (4 տարի) եւ ընծայարան (3 տարի)։ Առաջինում դասավանդվում են գրականություն, լեզու, պատմություն եւ այլ առարկաներ, երկրորդում՝ աստվածաբանություն, իմաստասիրություն, եկեղեցական, մեթոդական եւ այլ առարկաներ։ Ուսուցչական կազմը՝ շուրջ 20 հոգեւորական եւ աշխարհական։ Վարժարանում դասավանդել են Եղիշե արքեպիսկոպոս Դուրյանը, Թորգոմ արքեպիսկոպոս Գուշակյանը, Բաբկեն արքեպիսկոպոս Կյուլսերյանը, Տիրան արքեպիսկոպոս Ներսոյանը, Եղիշե արքեպիսկոպոս Տերտերյանը, Շնորհք արքեպիսկոպոս Գալուստյանը, Նորայր արքեպիսկոպոս Պողարյանը, Հակոբ Օշականը, Շահան Պերպերյանը եւ ուրիշներ։ Վերջին տարիներին վարժարանում դասավանդելու համար Հայաստանից հրավիրվում են հայոց լեզվի, հայ գրականության եւ մշակույթի մասնագետներ։ Սրբոց թարգմանչաց վարժարան[խմբագրել | խմբագրել կոդը] Հիմնական հոդված՝ Սրբոց թարգմանչաց վարժարան Երուսաղեմի Սրբոց թարգմանչաց վարժարանը երկսեռ երկրորդական (միջնակարգ) դպրոց է։ Հիմնվել է 1929 թվականին, Երուսաղեմում՝ մինչ այդ գոյություն ունեցող վարժարանների միացումով, Եղիշե Դուրյան պատրիարքի ջանքերով եւ նրա առաջարկով էլ անվանակոչվել՝ ի հիշատակ Մեսրոպ Մաշտոցի եւ Սահակ Պարթեւի: Կառուցվել է Ժառանգավորաց վարժարանին եւ մատենադարանին կից։ Երկրորդական վարժարան է 1953 թվականից։ Առարկաները դասավանդվում են հայերեն (աշխարհաբար եւ գրաբար), անգլերեն, արաբերեն, եբրայերեն (1967 թվականից) եւ ֆրանսերեն (1990 թվականից)։ Վարժարանի շենքը կառուցվել է 350 աշակերտի համար, 1948 թվականին ունեցել է 850 աշակերտ։ 1948 թվականից հետո ծայր առած արտագաղթի պատճառով աշակերտների թիվը նվազել է (2000 թվականին՝ շուրջ 150)։ Ունի 30 ուսուցիչ։ Վարժարանը պահվում է Երուսաղեմի հայոց պատրիարքության միջոցներով, նաեւ նվիրատվություններով, ՀԲԸՄ-ի եւ Գալուստ Կյուլպենկյան հիմնարկության հատկացումներով։ Շրջանավարտներից շատերը բարձրագույն կրթություն են ստացել Հայաստանում: Երուսաղեմում պաշտոնապես գործող հայկական կազմակերպություններից հնագույնը Երուսաղեմի հայոց բարեսիրական միությունն է՝ հիմնված դեռեւս Առաջին համաշխարհային պատերազմից առաջ։ Ունի իր հավաքատեղին, ծավալում է հասարակական, բարեգործական եւ մշակութային գործունեություն։ Ոչ պաշտոնապես գործում են ՌԱԿ եւ ՀՀԴ տեղական կազմակերպությունները։ Նրանց հովանու տակ հայապահպան գործունեություն են ծավալում Հայ երիտասարդաց միությունը (ՀԵՄ, 1933 թվականից) եւ ՀՄԸՄ-ն (1935 թվականից), որոնք ունեն իրենց ակումբները պատրիարքարանի տարածքում։ ՀԵՄ-ը եւ ՀՄԸՄ-ն ունեն ֆուտբոլի եւ սկաուտական խմբեր։ Երուսաղեմում գործում է նաեւ ՀՕՄ-ի մասնաճյուղը։ Կան թատերական եւ երգի-պարի խմբեր։ Երուսաղեմը հայ մշակույթի եւ գիտության կենտրոններից է։ Ս. Հակոբյանց վանքի «Էդուարդ եւ Հելեն Մարտիկյան» թանգարանում պահվում են տարբեր ժամանակներում ուխտավորների ձեռքով Երուսաղեմ բերված հայ, մեծ մասամբ կիլիկյան վարպետների պատրաստած ոսկե, արծաթե, փայտե իրեր, ձեռագրակազմեր, կանթեղներ, վարդապետական եւ եպիսկոպոսական գավազաններ, Կիլիկիայի հայոց թագավոր Հեթում Ա-ի մականը, Թորոս Ռոսլինի նկարազարդ ձեռագրերի ստվար մասը։ Ձեռագրեր[խմբագրել | խմբագրել կոդը] Գյուլբենկյանի գրադարան Ս. Հակոբյանց վանքի ձեռագրատանը պահվում է հայերեն ձեռագրերի՝ աշխարհում երկրորդ ամենամեծ հավաքածուն (Երեւանի Մատենադարանից հետո)[4]: Ձեռագրերի թիվը հասնում է շուրջ 4000-ի՝ ներառյալ Երուսաղեմի պատմությանը վերաբերող բազմաթիվ բարձրարժեք դիվանագիտական փաստաթղթեր, հրովարտակներ, ժամանակագրություններ եւ հիշատակարաններ։ Ուսումնասիրողներից ոմանք ենթադրում են, թե ձեռագրատունը սկզբնավորվել է 5-րդ դարում: Այլ մասնագետներ, ելնելով որոշ ձեռագրերի գրության թվականներից, ավելի հավանական են համարում 12-13-րդ դարերը: Մինչ 19-րդ դարի կեսը ձեռագրերն անխնամ վիճակում են եղել։ 1865 թվականին Տիգրան Սավալանյանցը կազմել է դրանց ցանկը։ Հետագայում ցանկերի կազմմանն ու հրատարակմանը ձեռնամուխ է եղել Արտավազդ արքեպիսկոպոս Սյուրմեյանը։ 1-ին հատորը լույս է տեսել 1948 թվականին, Վենետիկում: Գործը շարունակել է Նորայր արքեպիսկոպոս Պողարյանը՝ 1958-1960 թվականին հրատարակելով 2-5-րդ հատորները։ 1966 թվականին Պողարյանը ձեռնարկել է «Մայր ցուցակ ձեռագրաց Սրբոց Հակոբյանց» ցանկի նոր, շքեղ ու վերափոխված հրատարակությունը։ Մինչեւ 1991 թվականը հրատարակվել է 11 ծավալուն հատոր, որոնք ընդգրկում են 3890 ձեռագրի նկարագրություն։ 1969 թվականից Երուսաղեմի Եբրայական համալսարանի ասիական եւ աֆրիկյան ուսումնասիրությունների ինստիտուտում գործում է հայագիտական ծրագիր. դասավանդվում են աշխարհաբար, գրաբար, հայ դասական մատենագրություն եւ արդի գրականություն, հայոց պատմություն եւ հայ արվեստի պատմություն։ Հայագիտական ծրագիրը, որը համալսարանի հնդկական, իրանական եւ հայագիտական ամբիոնի մի մասն է կազմում, սերտ կապեր է պահպանում Երուսաղեմի հայոց պատրիարքության ու Հայաստանի հայագիտական տարբեր կենտրոնների հետ։ 2014 թվականի դրությամբ հայագիտական բաժնի վարիչն է պրոֆեսոր Մայքլ Սթոունը[5]: Արդի հայագիր գեղարվեստական գրականության զարգացմանը Երուսաղեմի հայ համայնքից նպաստել են Եղիշե Դուրյան, Եղիշե Տերտերյան (Եղիվարդ) եւ Թորգոմ Մանուկյան (Շեն-մահ) պատրիարքները, Կարո Կարապետյանը (Անել), Անուշ Նազգաշյանը եւ ուրիշներ։ Երուսաղեմում են իրենց առաջին գրական քայլերը կատարել Վահե Օշականն ու Վահրամ Մավյանը։ Հայ թատերական առաջին միջոցառումը 1926 թվականին Երուսաղեմում կազմակերպել են Հայկ եւ Էմմա Արծիվները տեղի թատերասերների հետ։ 1938 թվականին Մ. եւ Ռ. Մարությանները բեմադրել են Ջակոմետտիի «Ոճրագործի ընտանիքը» պիեսը։ 1944 թվականին Բ. Աբովյանը ներկայացրել է Մ. Տեր-Առաքելյանի «Սայաթ-Նովա» օպերան (երգեհոնով նվագակցել է ապագա նշանավոր դիրիժոր Օ. Դուրյանը, մասնակցել են նաեւ Ս. Գարագաշյանը, Ե. Պոյաճյանը, Զ. Չաքըրյանը եւ ուրիշներ) եւ Ա. Աբեղյանի «Մարվող ճրագներ» պիեսը։ Հայ երիտասարդաց միությունն ունեցել է իր «Գաբրիել Սունդուկյան» թատերախումը. բեմադրել են Հակոբ Պարոնյանի «Մեծապատիվ մուրացկանները», Նաիրի Զարյանի «Արա Գեղեցիկը» եւ այլն։ Խմբի խաղացանկն ավելի հարստացել է 1980-ական թվականներին։ Թատերական ներկայացումներ են տեղի ունեցել Յաֆայում եւ Հայֆայում: Հայֆայի ՀԵՄ-ի թատերախումբը ներկայացրել է Ա. Շիրվանզադեի «Նամուսը», «Պատվի համարը», որոնց մասնակցել են Խ. Ճիվահիրճյանը, Պ. եւ Ա. Տուզյանները, Շ. Պուլպուլյանը եւ ուրիշներ։ Տպագրություն եւ մամուլ[խմբագրել | խմբագրել կոդը] Գյուլբենկյանի գրադարանի գրքերը Երուսաղեմը հայ տպագրության խոշոր կենտրոններից է։ 1833 թվականին Զաքարիա Կոփեցի պատրարքի ջանքերով հիմնադրվել է հայկական տպարան։ Հրատարակությունների զգալի մասը պատմական, կրոնական, եկեղեցական եւ Երուսաղեմի վերաբերյալ պատմատեղագրական բնույթի է[6]: Տպագրվել են հայ պատմիչների գործեր, թարգմանական երկեր, պատմաբանասիրական, գրականագիտական ուսումնասիրություններ, ինչպես նաեւ հայերեն պարբերականներ[7]։ Երուսաղեմում լույս է տեսել 12 անուն պարբերական, «Սիոն», «Կյանք եւ գիտելիք» (1933), «Պատգամավոր» (1933-1949, ունեցել է հայատառ թուրքերեն հավելված), «Ամսօրյա շրջաբերական» (1938), ՀԵՄ (1940-1945, 1977 թվականից), «Հայ դիտակ» (1946), «Եռամյա տեղեկագիր» (1946-1947), «Երուսաղեմ» (1946-1948), «Չամ-թաղ լուրեր» (1949), «Նոր Սիոն» (1972), «ՀՄԸՄ տեղեկատու» (1980 թվականից) եւ «Հայ դատ» (1981 թվականից)։ Հայֆայում հրատարակվել են «Ներքին հանդես» (1944) եւ «Միություն» (1945-1947) պարբերականները։ ՀԵՄ եռամսյա[խմբագրել | խմբագրել կոդը] ՀԵՄ եռամսյան Հայ երիտասարդաց միության պաշտոնաթերթ։ Լույս է տեսնում 1977 թվականից, Երուսաղեմում: Խմբագիրներ՝ Վարուժան Տիրատուրյան, Հակո Անդրեասյան, Վիգեն Լեփեճյան։ Տպագրում է գրական, քաղաքական բնույթի հոդվածներ, մշակութային եւ մարզական լուրեր։ Լուսաբանում է Երուսաղեմի հայ համայնքի կյանքը, Հայաստան-սփյուռք հարաբերությունները։ Սիոն[խմբագրել | խմբագրել կոդը] Հիմնական հոդված՝ Սիոն (ամսագիր) Սիոնը կրոնական, պատմաբանասիրական, գրական ամսագիր է, Երուսաղեմի հայոց պատրիարքության պաշտոնական հրատարակությունը։ Լույս է տեսնում 1866 թվականից, Երուսաղեմում (1878-1926 թվականներին ընդհատվել է)։ Խմբագիրներ՝ Տ. Սավալանյան (հիմնադիր), Մ. Մուրադյան, Ս. Խապայան, Բ. Կյուլեսերյան, Տ. Ներսոյան, Թ. Գուշակյան, Շ. Գալուստյան, Ա. Գալայճյան, Ե. Տերտերյան եւ Թ. Մանուկյան։ Արժեքավոր են ամսագրում տպագրված՝ Հայ եկեղեցու ազգային դիմագիծը հաստատող ուսումնասիրությունները։ Կրոնական նյութերից զատ, ամսագրում տեղ են գտնում նաեւ պատմությանը, բանասիրությանը, լեզվագիտությանը, մատենագիտությանը, հայ մշակույթին, գրչությանը վերաբերող հոդվածներ։ Հեղինակել են Եղիշե Դուրյանը, Գարեգին Հովսեփյանը, Ներսես Ակինյանը, Սիրարփի Տեր-Ներսեսյանը եւ ուրիշներ։ Ամսագրի գրական բաժնում ներրկայացվում է հայ գրական ստեղծագործություններ, մասնավորապես բանաստեղծություններ։ Անդրադառնում է նաեւ գաղութահայ կյանքին, աջակցում հայապահպանությանը, հայրենիք-սփյուռք կապերի ամրապնդմանը։ ↑ Դպրոցական մեծ հանրագիտարան, Գիրք I, հատոր 1, Երեւան, 2008 ↑ Эрна Ревазова, Первая королева Иерусалима.(ռուս.) ↑ The Armenian Apostolic Patriarchate of Jerusalem.(անգլ.) ↑ Clark, Kenneth Willis, Checklist of manuscripts in the libraries of the Greek and Armenian Patriarchates in Jerusalem.(անգլ.) ↑ Armenian Studies. The Hebrew University of Jerusalem.(անգլ.) ↑ Աւելի մանրամասն տե՛ս Ցուցակ եւ յիշատակարաններ Երուսաղէմի Գալուստ Կիւլպէնկեան մատենադարանի հայերէն հնատիպ գիրքերու 1512-1800, Յաւելուած՝ Հայ տպագրիչներու, մեկենասներու, մելանահարներու, սրբագրիչներու ցանկով եւ ընտանեկան ծառով (արտատպուած ՍԻՈՆ ամսագրէն 1967-1972), Կազմեց Արայ Գալայճեան, Երուսաղէմ, 1985: ↑ Երուսաղեմի հայ տպագիր գրքի մատենագիտություն (1833-1996), աշխատասիրությամբ Ա. Մուրադյանի, Երեւան, 2011: ISBN 978-9939-53-989-8 Հայ Սփյուռք հանրագիտարան, Երեւան, Հայկական հանրագիտարան հրատարակչություն, 2003, էջ 207-213: Հովհաննես Հաննա (Երուսաղեմացի) «Գիրք պատմութեան սրբոյ եւ մեծի քաղաքիս Աստուծոյ Երուսաղէմս...» Կ.Պոլիս, 1731: Մ. վրդ. Արծրունեան, Ստորագրութիւն սրբոյ քաղաքին Երուսաղէմի քննութեամբ համառօտեալ ի Հաննա եւ Մարինոս պատմագրաց, Երուսաղէմ, 1859: Խորէն Վ. Վանեցի Մխիթարեան, Համառօտ պատմութիւն Սրբազան Տեղեաց, Երուսաղէմ, 1867: Խնդիր սրբազան տեղեաց եւ նորա պաշտօնական քննութիւնը, Երուսաղէմ, 1871: Մամբրէ Վ. Մարկոսեան, Սուրբ Երուսաղէմի Հայոց ազգային վանուց մասին տեղեկութիւններ, Ռոստով (Դոնի վերայ), 1883: Բառնաբաս Գանձակեցի, Յաջորդութիւն պատրիարքացն Երուսաղէմի ի Յակովբայ Տեառնեղբօրէ մինչեւ ցմերս ժամանակ, , Կ. Պոլիս, 1872:: L. Alishan, Anastas d'Arménie (VIIe siècle). Le LXX couvents arméniens de Jérusalem, "Archives de l'Orient Latin", 2 (1884), p. 395-399.(անգլ.) Յովհաննէսեանց Տ. Աստուածատուր, Ժամանակագրական պատմութիւն Ս. Երուսաղէմի, հատոր Ա, Երուսաղեմ, 1890: Յովհաննէսեանց Տ. Աստուածատուր, Ժամանակագրական պատմութիւն Ս. Երուսաղէմի, հատոր Բ, Երուսաղեմ, 1890: Հ. Ղ. Ալիշան, Վասն վանորէից որ ի Սբ. քաղաքին Երուսաղէմ, ըստ նախնեաց մերոց, Վենետիկ-Սբ. Ղազար, 1896, էջ 5-13: E. W. Broks, An Armenian Visitor to Jerusalem in the Seventh Century, - The English Historical Rewiew, Vol. XI, 1896, pp. 93-97.(անգլ.) Կարապետ վարդապետ [Տէր-Մկրտչեան], Երուսաղէմի Յովհաննէս եպիսկոպոսի Թուղթը առ Աբաս Աղուանից կաթողիկոս, «Արարատ », 1896, էջ 252-253: Մ. Տ. Ս. (Իրազեկ ուխտաւոր մը), Երուսաղէմի վերջին դէպքերը, 1908: Aristakes Vardanian, Des Jowhannes von Jerusalem Brief an den albanischen Katholikos Abas, "Oriens Christianus", N. S., II (1912), S. 67-77.(անգլ.) Տ. Սաւալանեանց, Պատմութիւն Երուսաղէմի, հատոր 1-2, Երուսաղէմ, 1931 Մ. Աղաւնունի, Միաբանք եւ այցելուք Հայ Երուսաղէմի, Երուսաղէմ, 1929: Մ. Աղաւնունի Հայկական հին վանքեր եւ եկեղեցիներ Սուրբ Երկրին մէջ, Երուսաղէմ, 1931: Մ. Աղաւնունի, Սուրբ Երկրին սրբավայրերի աւանդութիւնները, Երուսաղէմ, 1936: Յ. Քիւրտեան, Խճանկարը (Mosaique) հայոց մօտ (կանխագոյն շրջանին ), Երուսաղէմի Խճանկարները-անոնց գիւտը, «Բազմավէպ », 1934, էջ 60, 193-199: Մաղաքիա Օրմանեան, Հայկական Երուսաղէմ: Նկարագիր Աթոռոյ Սրբոց Յակոբեանց, Երուսաղէմ, Տպարան Սրբոց Յակոբեանց, 1931: Մաղաքիա Օրմանեան, Ազգապատում, 2-րդ հրատարակութիւն, հտ. Ա, Պէյրութ, 1959: Մաղաքիա Օրմանեան, Ազգապատում, 2-րդ հրատարակութիւն, հտ. Բ, Պէյրութ, 1960: Մաղաքիա Օրմանեան, Ազգապատում, 2-րդ հրատարակութիւն, հտ. Գ, Պէյրութ, 1961: Մ. Նշանեան, Տպարան առաքելական աթոռոյն Ս. Յակոբեանց Երուսաղէմի, Երուսաղէմ, 1933: Ս. Մանուկեան, Հայ Երուսաղէմ, Բոստոն, 1948 Հ. Մամուրի «Հայերը Երուսաղեմի մեջ ամենահին ժամանակներից մինչեւ մեր օրերը» [Ա.տ.], 1963: Վ. Կէօքճեան Հայ Երուսաղէմը դարերու մէջ, Երուսաղէմ, 1965: A. K. Sanjian, "The Armenian Communities in Syria under Ottoman Dominion", Cambridge, Mass, 1965.(անգլ.) Avedis K. Sanjian, Anastas vardapet's List of Armenian Monasteries in sevent-century Jerusalem. A critical Exemination, "Le Museon". Revue d'Etudes Orientales, LXXXII, 3-4. 1969, pp. 275–279.(անգլ.) A. Antreassian, "Jerusalem and the Armenians", Jerusalem, 1969.(անգլ.) K. Hintlian, "History of the Armenians in the Holy Land", Jerusalem, 1976, second edition, 1989.(անգլ.) Armenian Art Treasures of Jerusalem, New Rochelle, Edit. Bezalel Narkiss, Caratzas Bros, New York and Oxford, 1979.(անգլ.) ISBN 0892410957 V. Azarya "The Armenian Quarter of Jerusalem", London, Los Angeles and Berkeley, 1984.(անգլ.) Daphne Tsimhoni, The Armenians and the Syrians: Ethno-Religious Communities in Jerusalem, - Middle Eastern Studies, Vol. 20, No. 3 (Jul., 1984), pp. 352–369 (http://www.jstor.org/stable/4283014) D. Tsimhoni "Christian Communities in Jerusalem and the West Bank Since 1948", Westport, Conn. and London, 1993.(անգլ.) Boris Baratov, Jerusalem. Piligrimage to the Holy Land, Linguist Guidebooks, 2000.(անգլ.) ISBN 5-900227-06-5 Չոբանյան Պավել, Անաստաս վարդապետի կազմած Երուսաղեմի հայկական վանքերի ցուցակի ժամանակի հարցի շուրջ.- «Պատմա-բանասիրական հանդես», 2001, No 1, էջ 27-46: The Armenians in Jerusalem and the Holy Land", Lenven, 2002.(անգլ.) G. Krikorian, "Through the Armenian Needle", Antelias, 2002.(անգլ.) Կոստանդյան Էմմա, Մկրտիչ Խրիմյանն ու հայկական Երուսաղեմը.- «Պատմա-բանասիրական հանդես», 2006, No 2, էջ 79-87: Անաստաս վարդապետ Յերապոլսեցի, Վասն վանորէից, որ ի սուրբ քաղաքն յԵրուսաղէմ. առաջաբանը եւ քննական բնագիրը Պ. Չոբանեանի, - «Մատենագիրք Հայոց», Ե հատոր, Է դար, Անթիլիաս, 2007, էջ 709-851: Abraham Terian, Macarius of Jerusalem: Letter to the Armenians, AD 335 (Avant Series), St Vladimirs Seminary, 2008.(անգլ.) ISBN 0881413232 Յակոբեան Ալեքսան, Վասն որ ի սուրբ Երուսաղէմ եկեղեցւոյ շինուածք՝ թուով եւ հիմնադրելով, - «Հանդէս ամսօրեայ», 2010, էջ 17-28: Երուսաղեմի հայ տպագիր գրքի մատենագիտություն (1833-1996), աշխատասիրությամբ Ա. Մուրադյանի, Երեւան, 2011: ISBN 978-9939-53-989-8 Հայությունն Իսրայելում. որոշ խնդիրներ, Երեւան 2009, 130 էջ: Երուսաղեմի Հայոց Պատրիարքարան Իսրայելահայ համայնքի կայքը Dorfmann-Lazarev, Igor (2001) 'Présence arménienne en Terre sainte.' Le Monde de la Bible, 136. pp. 44-47.(ֆր.)


text: Էրդողանը Պուտինի հրավերով կմեկնի Ռուսաստան 16:35 - 16/հոկտեմբերի/2019 Նախօրեին Ռուսաստանի ու Թուրքիայի նախագահների միջեւ տեղի է ունեցել հեռախոսազրույց, որի ժամանակ քննարկվել է Սիրիայում տիրող իրավիճակը։ Ըստ ռուսական աղբյուրների՝ հեռախոսազրույցը կայացել է թուրքական կողմի նախաձեռնությամբ։ Թուրքական աղբյուրներն այդ հանգամանքը չեն շեշտում։ Հեռախոսազրույցի ժամանակ կողմերն անհրաժեշտ են համարել քայլեր ձեռնարկել Սիրիայի կառավարական ուժերի եւ Թուրքիայի զինված ուժերի միջեւ Սիրիայի տարածքում բախում թույլ չտալու հարցում։ Ռուսաստանի նախագահը մտահոգություն է հայտնել թուրք-սիրիական սահմանին տիրող հումանիտար իրավիճակի առնչությամբ։ Հեռախոսազրույցի մասին Կրեմլից արված հայտարարության համաձայն՝ Վլադիմիր Պուտինն ընդգծել է, որ ստեղծված իրավիճակից չպետք է օգտվեն «Իսլամական պետություն» ահաբեկչական կազմակերպության բանտարկված անդամները, որոնք հսկվում էին քուրդ զինյալների կողմից։ Երկու նախագահները շեշտել են, որ սիրիական ճգնաժամը պետք է լուծվի քաղաքական ճանապարհով։ Կողմերը պատրաստակամություն են հայտնել նպաստել հոկտեմբերի վերջին Ժնեւում ՄԱԿ-ի հովանու ներքո սահմանադրական հանձնաժողովի նիստի գումարմանը։


text: Կատարյալ հետույք եւ աբսորբցիա. 5 վարժություններ տանը - Ֆիտնես - 2020 5 զորավարժությունները կօգնեն ձեզ ստանալ կատարյալ հետույք եւ գեղեցիկ մամուլ Մի քայլ դեպի լավը, դրանք Նորմալ քաշ ունեցողը բոլորը չէ: Ավելի կարեւոր է պահպանել գեղեցիկ ուրվագիծ, որը կլինի ձեր հպարտությունն ու մյուս կանանց նախանձը: Կատարյալ մարմինը հաճախ պարունակում է հարթ իրան, հարթ ստամոքսի եւ, իհարկե, կծու կեռաս: Այսօր մեր հոդվածում կքննարկենք, թե ինչպես կատարել կատարյալ հետույք եւ մամուլը տանը: Զորավարժությունների համար կախովի մկրատ Զորավարժությունների մկրատը բոլորի համար հայտնի է մանկությունից, դա ֆիզիկական կուլտուրայի դասարաններում ջերմության առաջին զորավարժություններից էր: Բայց հիմա դա կարող է օգտակար լինել ձեզ համար: Ինչպես կատարել մկրատ տանը: Կանգնեք ձեր մեջքին, բարձրացրեք ոտքերն հատակին, առանց խայթոցների: Սկսեք սուր քայլեր կատարել, անցնելով ոտքերը իրենց միջեւ: Համոզվեք, որ ձեր ոտքերը ուղիղ են, եւ ձեր մկանները լարված են, ապա մարզվելը առավելագույն ազդեցություն կունենա: Անցնել պարան Մեկ այլ հայտնի մեզ համար դպրոցական սպորտային սարքավորումներից `ցատկել պարան, նույնպես կարող է օգտակար լինել: Լարով անցնելով պարանով, գրեթե ողջ մարմինը վերապատրաստվում է, այսինքն `ստանում եք մամուլը, հարթ ստամոքսը եւ միեւնույն ժամանակ գեղեցիկ ձեռքերը: Մի օր արժե մոտ 50 ցատկել պարանին, բայց եթե կարող ես ավելին անել, ապա դա միայն օգուտ կբերի: Եթե Քիմ Քարդաշյանի ձեւերը ձեզ խաղաղություն չեն տալիս, ապա պետք է օրինակ վերցնեք (որքան հնարավոր է, իհարկե), եւ աշխատեք ձեր կծվածքի վրա: Squat վարժություններ - ամենադյուրին, բայց արդյունավետ եղանակներից մեկը: Լավագույն ազդեցությունը կարելի է ձեռք բերել, եթե դուք բռունցնեք բեռնվածքը, օրինակ, ցածր քաշով ծաղրածուները կատարյալ են `ոչ ավելի, քան 3 կգ: Squat- ը հարթ չէ, այլ ընդհակառակը, ինչպես կտրուկ եւ արագ: Swing ոտքերը Ի տարբերություն մկրատի, այս վարժությունը պետք է իրականացվի կանգնած դիրքով: Դուք պետք է ձեր ոտքերը հանգստանաք այնպիսի օբյեկտի վրա, որը կանգնած է ամուր (հետեւաբար, աթոռը չի աշխատի, դրա հետ կապված ռիսկը նվազում է): Տեղից հեռու հնարավորինս հեռանալ եւ սկսել ոտքերը, փորձելով նրանց բարձրացնել: Այս ուղեղի եւ մամուլի այս վարժանքը նման է դասական «կատվի»: Դա անելու համար անհրաժեշտ է ստանալ բոլոր չորս անկյունները եւ բարձրացնել ձեր ոտքերը: Նախ, ծնկի վրա պետք է թեքվել, ապա բարձրացնել ուղիղ: Յուրաքանչյուր ոտքի համար արժե մի քանի մոտեցում: Այս զորավարժության ավելի բարդ տարբերակ կա ֆիտբոլի վրա: Նա ձեզ մեծ ազդեցություն կտա եւ շատ ավելի հոգնեցուցիչ է դարձնում: Բայց ինչ կարող ես անել մի գեղեցիկ գործչի համար:


text: Հրայրի հարմարավետ մեքենան - Իրավունք - Lragir.am - Հայաստանն առցանց Հրայրի հարմարավետ մեքենան Իրավունք - Երկուշաբթի, 23 Հուլիսի 2012, 17:53 Մեկ-երկու շաբաթ առաջ էր, որ Սերժ Սարգսյանի մոտ դատաիրավական թեմայով խորհրդակցությունից հետո արդարադատության նախարար Հրայր Թովմասյանը մամուլի ասուլիս հրավիրեց ու սկսեց պատկերազարդ կերպով նկարագրել, թե ինչ է սպասում Հայաստանին դատաիրավական բարեփոխումների նոր ծրագրի արդյունքում: Արդարադատության նախարարը նկարագրում էր, թե ծրագրի իրականացումից հետո ինչ հարմարավետ ավտոմեքենայի է նմանվելու Հայաստանի պետական կառավարման համակարգը: Դրանից մի քանի օր անց, Հայաստանի դատաիրավական համակարգն արձակեց Հայ ազգային կոնգրեսի մի քանի երիտասարդ ակտիվիստների դատավճիռը, որոնց մեղադրում էին ոստիկանների հանդեպ ինչ որ բան անելու համար: Դատարանը հրապարակեց բավական խիստ դատավճիռ, ավելի խիստ, քան պահանջում էր մեղադրող դատախազը: Հետաքրքիր կլիներ իմանալ, թե այդ դատավճիռը, որ կայացվում է դատաիրավական համակարգի բարեփոխումների նոր ծրագրի ավետումից հետո, գերհարմարավետ ավտոմեքենայի որ դետալն է հանդիսանում ըստ արդարադատության նախարար Հրայր Թովմասյանի: Բանն այն է, որ տարբեր քաղաքական դիրքորոշումներ ունեցող ակտիվ քաղաքացիները բավական դժգոհությամբ են ընդունել երիտասարդների դատավճիռը, համարելով այն մեղմ ասած անարդարացի, քաղաքական հետապնդում ակտիվ երիտասարդների հանդեպ, մյուսներին էլ դրանով վախեցնելու համար: Մինչդեռ, միգուցե երիտասարդների հանդեպ դատավճիռը մի կարեւոր դետալ է ապագա գերժամանակակից մեքենայի համար, ու եթե արդարադատության նախարարը բացատրի "մեքենաշինության" այդ նրբերանգները, ապա ակտիվ քաղաքացիներն ու դատապարտված երիտասարդները նույնիսկ ողջունեն դատարանի որոշումը, որը դեպի գերհարմարավետ Հայաստան տանող առաջին կարեւոր քայլերից է: Հայ ազգային կոնգրեսի երիտասարդները անկասկած մեծագույն պատրաստակամությամբ կընդունեն դատարանի որոշումը, գիտենալով, որ այդ որոշումը ներդաշնակ է ավելի լավ Հայաստան ունենալու իրենց պայքարին: Իսկ եթե լուրջ, ապա երբ երկրում քաղաքացիական ակտիվություն հանդես բերող մի քանի երիտասարդի հանդեպ կայացվում է դատական մի վճիռ, որը հարուցում է տարբեր քաղաքական կողմնորոշում ունեցող քաղաքացիների, հասարակական տարբեր քաղաքական եւ ոչ քաղաքական շրջանակների դժգոհությունը, այդ երկրի արդարադատության նախարարն առնվազն ասելու բան պետք է ունենա տվյալ դատավճռի վերաբերյալ: Առավել եւս այն նախարարը, ով կարծես թե ինքն էր խոստովանել, թե Հայաստանի քաղաքացիների ճնշող մեծամասնությունը չի վստահում դատական համակարգին: Այդ դեպքում ի՞նչ է պահանջվում արդարադատության նախարարից, հատկապես այն նախարարից, որի նշանակումը հանրային շատ շրջանակներ ընկալում էին որպես արդարադատության արդիականացմանն ուղղված դրական քայլ, նկատի ունենալով մինչ այդ ոչ կառավարական գործունեության ոլորտում նրա ձեռք բերած դրական վարկը: Այդ արդարադատության նախարարից պահանջվում է ոչ թե գերհարմարավետ ավտոմեքենաներով գայթակղել քաղաքացիներին ու լեգիտիմացնել հերթական ճառերն ու թղթի վրա մնացող ծրագրերը, այլ բաց, համարձակ, անկեղծ գնահատական տալ համակարգում տեղի ունեցողին ոչ միայն երեւութական, այլ կոնկրետ, առարկայական իմաստով՝ դեպք առ դեպք, անուն առ անուն: Եղել է կոնկրետ դատավճիռ, ունի՞ արդարադատության նախարարն ասելու բան, թե նա իր գործն է համարում պետությունը գերհարմարավետ մեքենայի տեսքով մայրուղի հանելը, այն դեպքում, երբ այդ պետության քաղաքացիները մեղմ ասած մնում են ճամփեզրին: Հայտարարություն` ուղղված ՀՀ նախագահին, ՀՀ Ազգային ժողովին եւ ՀՀ արդարադատության նախարարությանը Հայաստանում ազատազրկվածները, մասնավորաբար՝ ցմահ դատապարտյալները շարունակում են անտեսված մնալ 15:29 23/05/2013 Վազգեն Խաչիկյանը դատի ժամանակ ուսումնասիրում էր անգլերեն լեզվի քերականությունը Սոցիալական ապահովության պետական ծառայության նախկին պետ Վազգեն Խաչիկյանի եւ մյուսների գործով այսօրվա դատական նիստում վկաները շարունակեցին ներկայացնել, որ իրենց հարազատները մեկնել են արտերկիր, թոշակ չեն ստացել: 15:14 23/05/2013 Խնամակալության եւ հոգաբարձության խորհրդի անպատասխանատու գործունեության արդյունքում խեղվում են բազմաթիվ երեխաների ճակատագրեր. Օմբուդսմեն Խնամակալության եւ հոգաբարձության մարմինը պարտավոր է անցկացնել երեխայի եւ այն անձի կյանքի հետազոտություն, ով հավակնում է նրա դաստիարակությանը: 12:03 23/05/2013 Վ. Շահինյան. Լիազորությունները չարաշահող պաշտոնատար անձինք կհայտնվեն ՀՔԾ տեսադաշտում «ՓԱՍՏԻՆՖՈ» գործակալության հարցերին է պատասխանում ՀՀ հատուկ քննչական ծառայության պետ Վահրամ Շահինյանը 18:14 22/05/2013 Զարուհի Փոստանջյանը հարց ուղղեց կառավարությանը, թե Փակ շուկայի ապօրինի շինարարության հարցով ինչո՞ւ քրեական գործ չի հարուցվում: Մայիսի 24-ին Սյունիքի մարզի ընդհանուր իրավասության դատարանում (նստավայրը` Ստեփանակերտ) կսկսվի զինծառայող Հայկ Կալեյանի մահվան գործով դատավարությունը: Զինված ուժերի օգտագործումը բողոքի ակցիայի մասնակիցների նկատմամբ հանցագործություն է ՀՔԱ Վանաձորի գրասենյակը արձանագրում է, որ 15:55 22/05/2013 Բարձր աշխատավարձը օրենքը հարգելու երաշխիք չէ Հանձնաժողովը մինչ օրս չի իրականացրել իր մեկ այլ ոչ պակաս կարեւոր գործառույթ եւս` չի հրապարակել իր կայացրած գոնե այս երկու որոշումները, ինչպես պահանջում է օրենքը: 15:23 22/05/2013 ՀՔԱ Վանաձորի գրասենյակի հայտարարությունը զինծառայողի առողջական վիճակի վերաբերյալ Շարունակվում է առողջական խնդիրներով ՀՀ տարբեր բնակավայրերից զինծառայողների հետ կապված ահազանգերը ծնողների կողմից:


text: ԱՊՀ տարածքում նոր կորոնավիրուսով վարակվածների թվով առաջատարը Ռուսաստանն է Հերթական հիվանդին բերում են Մոսկվայի ինֆեկցիոն հիվանդանոց։ 25-ը մարտի, 2020թ. ԱՊՀ տարածքում, ըստ պաշտոնական վիճակագրության, կորոնավիրուսով հիվանդների թվով առաջին հորիզոնականում Ռուսաստանն է: Այսօրվա տվյալով, երկրում վարակված է 658 մարդ: Փորձագետներից շատերը, սակայն, համոզված են`144 միլիոն բնակիչ ունեցող երկրում հիվանդացության դեպքերը շատ ավելին են: Մասնագետները կասկածի տեղիք տվող մի քանի փաստ են մատնաշում. նախ, մինչեւ վերջերս ստուգումն իրականացվում էր տեղական արտադրության թեստերով, որոնք մշակվել էին Նովոսիբիրսկում գործող լաբորատորիաներից մեկում` «Վեկտորում»: Ռուս գիտնականներին միավորող կայքերից մեկը օրերս գրել էր, որ այդ լաբորատորիայի թեստերը զգայուն չեն եւ հիվանդության առկայությունն արձանագրում են միայն այն դեպքում, երբ վիրուսը հասնում է որոշակի սահմանագծի: «Հնարավոր է, որ«Վեկտորի» թեստերը ցույց են տալիս այսբերգի միայն վերին շերտը, արդյունքում պաշտոնական վիճակագրությունն իրական պատկերը չի արտացոլում», - գրել էին ռուս գիտնականները: Կասկածի տեղիք են տալիս նաեւ մահվան ցուցանիշները. անցած շաբաթավերջին, մասնավորապես, Մոսկվայում կորոնավիրուսի դեմ պայքարի համակարգող խումբը հայտարարել էր, թե մահացել է 79-ամյա մի կին, որի մոտ բժիշկները Covid-19 էին հայտնաբերել: Որպես մահվան պատճառ, սակայն, պաշտոնյաները ոչ թե վիրուսն էին նշել, այլ կնոջ մոտ առկա մյուս հիվանդությունները, այդ թվում` շաքարային դիաբետը: Ուկրաինայում արձանագրվել է մահվան չորրորդ դեպքը Բնակչության թվով երկրորդ ամենամեծ երկրում` Ուկրաինայում, այսօր կորոնավիրուսից չորրորդ մահն է արձանագրվել, վարակված է 113 մարդ: Տեղի մասնագետների կանխատեսումներով, առաջիկա օրերին այս թիվը կարող է ավելանալ: Պայքարին նախապատրաստվելու համար անցած շաբաթ նախագահ Զելենսկին հանդիպման էր հրավրել ուկրաինացի օլիգարխներին ու հորդորել պետությանը գումար, բժշկական սարքավորումներ ու դեղամիջոցներ նվիրաբերել: Այսօր էլ Պաշտպանության նախարարությունն է մոբիլիզացիայի կոչով դիմել պահեստազորում գտնվող զինվորականներին, բժշկական ոլորտում փորձառություն ունեցող կամավորներին ու ուսանողներին. - «Պետությունը ձեր կարիքն ունի, մեզ կարող է պետք գալ յուրաքանչյուրի ներդրումը»: Անցած շաբաթվանից մայրաքաղաք Կիեւում, ինչպես նաեւ մի շարք շրջաններում արտակարգ դրություն է, հասարակական տրանսպորտը գործում է միայն հատուկ խմբերի` բժշկական անձնակազմի, փրկարարների, ոստիկանների ու խանութների աշխատակիցների համար: Բելառուսի «առանձնահատուկ» ռազմավարությունը Բելառուսի նախագահը որոշել է կորոնավիրուսի դեմ առանձահատուկ ռազմավարություն որդեգրել` ուղղակի ոչինչ չանել: Երկրում բաց են բոլոր դպրոցներն ու հասարակական օբյեկտները, մարզական խաղերը շարունակվում են։ Ավելին` Բելառուսը որեւէ երկրի հետ մինչեւ օրս տրասպորտային հաղորդակցությունը չի դադարեցրել: «Սա հավասարազոր է հանցագործության», - օրերս հայտարարել էին ընդդիմադիր գործիչները։ Իսկ ավելի քան 17 հազար բելառուսցիներ ստորագրահավաքով դիմել էին նախագահին` գոնե դպրոցները փակելու խնդրանքով: Լուկաշենկոն, սակայն, անդրդվելի է: «Ես ասել եմ ու կասեմ, որ սա պսիխոզ է», - հայտարարել է նա կառավարության նիստի ժամանակ` հավելելով, թե քաղաքակիրթ աշխարհն «ուղղակի խելքը թռցրել է»: Ավելի վաղ Լուկաշենոն կորոնավիրուսից պաշտպանվելու եւ հիվանդությանը հաղթելու իր առանձնահատուկ դեղատոմսն էր առաջարկել` տրակտոր վարելուց մինչեւ չոր սաունա: Ղրղըզստանում պարետային ժամը խախտողները կարող են զրկվել ունեցվածքից Եվրասիական միության անդամ մյուս երկրի` Ղրղըզստանի մի շարք շրջաններում այսօրվանից պարետային ժամ է մտցված` երեկոյան ութից մինչեւ առավոտյան յոթը խստիվ արգելվում է տանից դուրս գալ: Կարգուկանոնին հետեւում են ոչ միայն ոստիկանները, այլեւ զինված ուժերը: Կարգազանցները կարող են ոչ միայն վարչական տուգանքի ենթարկվել ու ազատազրկվել, այլեւ զրկվել սեփականությունից`խանութից ու բիզնեսից: Թուրքմենստանում տեղաշարժը թույլատրվում է միայն բժիշկների թույլտվությամբ Թուրքմենստանում երկրի մի մասից մյուսը տեղաշարժվելու համար պարտավոր ես բժշկի տեղեկանք ներկայացնել եւ հավաստել, որ վարակված չես: Դրա համար անհրաժեշտ է արյուն հանձնել, թոքերի ռենտգեն անցնել եւ ջերմաչափում անել` ոչ անվճար: Ըստ «Ազատություն» ռադիոկայանի թուրքմենական ծառայության, բուժզննության համար քաղաքացիները պարտավոր են մոտ տասը դոլար վճարել: Ընդ որում, սա պաշտոնական սակագինն է, իսկ իրականում բազմաթիվ են հաղորդումները, որ հիվանդանոցների ու պոլիկլինիկաների մոտ գոյացած հերթերում ոմանք ստիպված են լինում կաշառք տալ` տեղեկանքն արագ ստանալու համար: Ադրբեջանում «այլ կանոններ են գործում» Ադրբեջանում, իրավապաշտպանների խոսքով, Ալիեւի վարչակազմը կորոնավիրուսի դեմ պայքարն օգտագործում է ընդդիմախոսներին լռեցնելու համար: Օրեր առաջ նախագահ Ալիրը սպառնացել էր` այսուհետ Ադրբեջանում բոլորովին այլ կանոններ են գործելու: «Մենք չենք կարող թույլ տալ, որ հակաադրբեջանական ուժերը, ազգի դավաճանները, հինգերորդ շարասյունը, որն իրեն ընդդիմություն է կոչում, օգտվելով այս իրավիճակից, ինչ-ինչ սադրանքների դիմի, նրանց մեկուսացնելը արդեն դառնում է պատմական անհրաժեշտություն», - ելույթ ունենալով հեռուստատեսությամբ` զգուշացրել էր Ադրբեջանի ղեկավարը: Ելույթից օրեր անց`այսօր արդեն երեք ընդդիմադիր հայտնվել է ճաղերի հետեւում, ինչպես իրավաաշտպաններն են պնդում `կեղծ մեղադրանքներով: «Բաքուն պարտավոր է անհապաղ ազատ արձակել նրանց», - այսօր հայտարարել է Միջազգային հեղինակավոր կազմակերպություններիցH uman Rights Watch-ը` կոչ անելով Ալիեւին ընդդիմությանը ճնշելու փոխարեն ուժերը կենտրոնացնել առողջապահական խնդիրների կարգավորման վրա:


text: Հայտարարություն՝ ԱԺ-ում լրագրողների իրավունքների սահմանափակումների ու խախտումների մասին | ՀՔԱՎ 2021 թվականի օգոստոսի 24-ին ՀՀ Ազգային ժողովում պետական պահպանության ծառայության աշխատակիցների ներգրավմամբ տեղի ունեցած միջադեպը զուգորդվեց խորհրդարանի նիստերի դահլիճի օթյակից ԱԱԾ ծառայողների կողմից լրագրողներին հեռացնելով: Համանման գործողություն էր տեղի ունեցել նաեւ օգոստոսի 11-ին, երբ ԱԺ նախագահ Ալեն Սիմոնյանի հրահանգով օրենսդրի նիստի հեռարձակումը դադարեցվեց, իսկ օթյակում գտնվող լրագրողներին ԱԱԾ աշխատակիցները հեռացրեցին, որի պատճառով լրագրողները չկարողացան լուսաբանել դահլիճում տեղի ունեցող միջադեպը: Լրագրողների գործունեությունը խոչընդոտվեց նաեւ խորհրդարանի օգոստոսի 25-ի նիստի ժամանակ, երբ լրագրողները չկարողացան լուսաբանել պատգամավորների կոնֆլիկտը եւ նրանց նկատմամբ ԱԱԾ ծառայողների կողմից կիրառվեց բռնություն։ Հարկ է նկատել, որ այս ամենը տեղի է ունենում խորհրդարանի շենքում օգոստոսի 2-ից սկսված՝ լրագրողների գործունեության սահմանափակման ֆոնին: Դրա արդյունքում լրագրողները չեն կարող ազատ շրջել միջանցքներում, չեն կարող լուսանկարել անվտանգության աշխատակիցներին, իսկ ԱԺ հանձնաժողովների նիստերին կարող են ներկա գտնվել միայն հանձնաժողովների նախագահների հայեցողությամբ: Առավել մտահոգիչ է լրագրողներին հեռացնելու եւ նրանց նկատմամբ ուժ կիրառելու մասին պատգամավորներից մեկի հարցին վարչապետ Նիկոլ Փաշինյանի տված պատասխանը, որով վարչապետը քաջալերել է ԱԱԾ ծառայողների պահվածքը ու այն, ըստ էության, գնահատել է իրավաչափ: Ներքոստորագրյալ հասարակական կազմակերպություններն իրենց մտահոգությունն են հայտնում լրագրողների մասնագիտական գործունեության խոչընդոտման վերոհիշյալ դրսեւորումների կապակցությամբ: Մասնավորապես, Խորհրդարանի միջանցքներում եւ, առավել եւս, ԱԺ հանձնաժողովների նիստերին լրագրողների աշխատանքի սահմանափակումը հակասում է Սահմանադրության 42-րդ եւ 51-րդ հոդվածներին, ինչպես նաեւ Հայաստանի ստանձնած միջազգային պարտավորություններին (այդ թվում՝ Մարդու իրավունքների եվրոպական կոնվենցիայի 10-րդ հոդվածին): Այդ որոշումը պետք է վերանայվի եւ ընդունվի այնպիսի որոշում, որով կարեւորագույն այս իրավունքի սահմանափակումը չի հատի համաչափության ու ողջամտության սահմանները: ԱԱԾ ծառայողների կողմից լրագրողներին ԱԺ նիստերի դահլիճի օթյակից հեռացնելը (առավելեւս` բռնության գործադրմամբ) գնահատվում է ոչ այլ կերպ, քան լրագրողների օրինական մասնագիտական գործունեության խոչընդոտում: Այդ դեպքերը պետք է արժանանան քրեաիրավական գնահատականի, նշված արարքը կատարած անձինք, ինչպես նաեւ նրանց ակնհայտ ապօրինի հրաման տվողները պետք է ենթարկվեն քրեական պատասխանատվության: Գործադիր իշխանության ներկայացուցիչները պետք է զերծ մնան լրագրողների իրավունքների սահմանափակումներն ու խախտումները արդարացնելուց: Ավելին, գործադիր իշխանության ղեկավարը պետք է զերծ մնա իրավապահ մարմինների կողմից գնահատման ենթակա արարքների իրավաչափության մասին հայտարարություններից, քանի որ դրանցով կասկածի տակ է դրվում քննիչների ու դատախազների կողմից իրավական գնահատական տալու անկախությունը: Եվս մեկ անգամ հարկ ենք համարում ընդգծել, որ խոսքի ազատությունը ժողովրդավարական հանրության կարեւորագույն բաղադրիչներից է եւ լրագրողների իրավունքների սահմանափակումները, խախտումները, դրանց արդարացումները, կամ, առհասարակ, լրատվամիջոցների ինստիտուտի արժեզրկումը խորացնում է ժողովրդավարության պակասը եւ անհնար դարձնում կայուն ժողովրդավարական ավանդույթների ձեւավորումը:


text: Մսի չափից ավելի օգտագործումը կարող է լյարդի ցիրոզ առաջացնել » Հայացք լրատվական վերլուծական կենտրոն 26 ապր 2017 19:35 Կենդանական ճարպը կարող է մարդու մոտ լյարդի ցիրոզ առաջացնել, պարզվել է հետազոտությամբ, որը ներկայացվել է Նիդեռլանդներում տեղի ունեցած հեպատոլոգիայի միջազգային գիտական կոնգրեսում: Գիտնականները նշում են, որ ներկայումս շատերն են գայթակղվում առողջ սնվելու գաղափարով եւ մշտապես սպիտակուց ուտում՝ մկանային զանգվածն աճեցնելու համար, ինչը կարող է մարդու առողջության վրա բացասական ազդեցություն ունենալ: Մասնագետների փորձերին մասնակցելու համար հրավիրել են մինչեւ 71 տարական 3400 կամավորների, որոնցից անալիզներ են վերցվել եւ որոշվել են օրգանիզմի ֆիզիկական վիճակի պարամետրերը: Նրանց մի մասը, ում սննդակարգում մշտապես սպիտակուցի մեծ պարունակությամբ մթերքներ են եղել, տառապել է ավելորդ քաշով, նկատվել են նաեւ լյարդի աշխատանքի խանգարումներ եւ դիաբետի զարգացում: Կենդանական ճարպի չափից ավելի օգտագործումը լյարդի ճարպային հիվանդություն է առաջացնում, որը հետո կարող է հանգեցնել օրգանի աշխատանքի խափանումների, քանի որ այն ուղղակի չի կարողանում դիմակայել նման ծանրաբեռնվածությանը: Արդյունքում սրտի հիվանդություններ են առաջանում՝ աթերոսկլերոզի հետ, իսկ քրոնիկական պրոցեսների դեպքում կարող է ցիրոզ առաջանալ: Գիտնականները նախկինում կարծում էին, որ այս հիվանդության պատճառը սպիրտային խմիչքների չարաշահումն է, սակայն հիմա վտանգի նոր գործոն են հայտնաբերել:


text: Լեզուն կտրած ծիտիկը — Վիքիդարան Լեզուն կտրած ծիտիկը ← Փոքրիկ ձկնորսը Լեզուն կտրած ծիտիկը Մարդակեր աղջիկն ու խորհրդավոր վարպետը → [ 267 ] ԼԵԶՈՒՆ ԿՏՐԱԾ ԾԻՏԻԿԸ Վաղուց պատահած բան է... Ասում են՝ մի չար պառավ ուզում է ճերմակեղենը օսլայի, մի քիչ օսլա է դնում ամանի մեջ։ Հարեւանի ձեռնասովոր ծիտը գնում է, օսլան կտցահարում։ Պառավը վրա է հասնում։ — Ա՛յ դու անպիտան արարած...— բարկանում է վրեն ու բռնում է, լեզուն կտրում։ Ծիտիկը թռչում է, գնում։ Հարեւանուհին լսում է, որ իր սիրելի ծիտիկի լեզուն կտրել են։ Սաստիկ վշտանում է. վեր է կենում, իր մարդու հետ ճամփա է բռնում, սարուձոր ընկնում, որ իմանա, թե որ կողմը թռավ իր ծիտիկը։ Մարդ ու կնիկ գնում են ու ձեն տալի. — Ո՞րտեղ է լեզուն կտրած ծիտիկը։ Լեզուն կտրած ծիտիկը ո՞րտեղ է կենում։ Վերջապես գտնում են ծիտիկի տունը։ Ծիտիկը որ տեսնում է՝ իր հին տերն ու տիրուհին իրեն տես են եկել ուրախանում, աշխարհքով մին է լինում։ Ներս է հրավիրում, շնորհակալություն է անում առաջվան տեսած լավությունների համար ու պատիվ է տալի։ Սեղան է բաց անում, էնքան ձուկն ու գինի է լցնում, որ էլ դատարկ տեղ չի մնում։ Կինը, որդիքն ու թոռներն էլ ոտի վրա՝ ծառայում են։ Վերջը ինքն էլ բաժակը մի կողմն է շպրտում ու վեր կենում, ծտապարի պար գալի։ Ու էսպես ուրախ անց են կացնում ամբողջ օրը։ Իրիկունը որ ընկնում է, պառավները խոսք են բացանում, թե իրենց տուն գնալու ժամանակն է։ Էստեղ ծիտիկը գնում է, երկու ուռի զամբյուղ է բերում, ասում է. [ 268 ] — Ա՛յ, էս երկու զամբյուղը, մինը՝ թեթեւ, մյուսը՝ ծանր, որը կուզեք, ընտրեցեք ձեզ համար։ Հյուրերը, թե՝ — Մենք պառավ մարդիկ ենք, բեր, մեզ թեթեւը տուր, ավելի լավ է, հեշտ կտանենք, ծանրն ի՞նչ ենք անում։ Առնում են թեթեւ զամբյուղն ու վերադառնում տուն։ Տանը ասում են. — Բեր, մի բաց անենք, տեսնենք՝ ի՞նչ կա մեջը։ Բաց են անում, ի՞նչ են տեսնում՝ էլ ոսկի, էլ արծաթ, էլ անգին քար, էլ թոփերով մետաքսեղեն... Էն տեսակ մի բան, որ իրենց օրում իսկի մտքներովն էլ չեն անցկացրել։ Քանի հանում են, էնքան ավելի շատ է մնում մեջը։ Անվե՜րջ, անհատնում։ Ու միանգամից հարստանում են։ Էս բանը լսում է ծիտիկի լեզուն կտրող չար պառավը։ Նախանձում է հարեւանների բախտին։ Հարցուփորձ է անում, թե որտեղ է կենում լեզուն կտրած ծիտիկը, տեղն ու ճամփեն սովորում է։ — Ես էլ կերթամ ծիտիկի մոտ,— ասում է ու ճամփա ընկնում։ Գնում է, գտնում։ Դարձյալ ծիտիկը երկու զամբյուղ է բերում ու ասում. — Ահա երկու զամբյուղ, մինը՝ ծանր, մյուսը՝ թեթեւ, որն ուզում ես, ջոկի քեզ համար։ Պառավը միտք է անում, որ միջի գանձն ինչքան շատ լինի, զամբյուղն էլ էնքան ծանր կլինի, ասում է՝ բեր, ծանր զամբյուղը տուր ինձ։ Շալակում է ծանր զամբյուղն ու ճամփա ընկնում դեպի տուն։ Զամբյուղը քարի պես ծանր է լինում, տանելը՝ դժար։ Տնքալով՝ տանում է։ Ծիտիկները ետեւից մտիկ են անում ու ծիծաղում։ Տանում է տուն։ Տանում է, ագահ—ագահ բաց է անում։ Բաց է անում թե չէ՝ աղմուկով դուրս են թափում այլանդակ, անճոռնի չար ոգիները, տեղնուտեղը խեղդում չար պառավին։


text: Ադրամելեք - Վիքիպեդիա՝ ազատ հանրագիտարան Ադրամելեք Անվան այլ կիրառումների համար տե՛ս՝ Ադրամելեք (այլ կիրառումներ) Ադրամելեք (ծննդյան եւ մահվան թվականներն անհայտ, մ.թ.ա. 7-րդ դար), Ասորեստանի Սենեքերիմ (մ.թ.ա 705-մ.թ.ա. 680) թագավորի որդին։ Կոչվում է նաեւ Արադ-Նինլիլ կամ Արադ-Նիլլիլ[1], Արգամոզան[2][3][4] (Արդամոլան)[5], Աբիա[6], Աբդիմելեք[7] եւ Ադրամոզան[4]։ Համարվում է Գնունիների եւ Արծրունիների նախարարական տոհմերի հիմնադիրը։ Արադ-Նինլիլ կամ Արադ-Նիլլիլ[1] 1 Սենեքերիմի սպանությունը 2 Հիշատակությունը Աստվածաշնչում[12] 3 «Պատմություն Արծրունյաց Տան», Թովմա Արծրունի 4 «Հայոց Պատմություն», Մովսես Խորենացի Սենեքերիմի սպանությունըԽմբագրել Մ.թ.ա. 681 թվականին (ըստ Չամչյանի 3295 թվական), Հուդայի Եզեկիա թագավորի դեմ ձախողված արշավանքից հետո, երբ Սենեքերիմը վերադարձավ Նինվե, նրա երկու որդիները՝ Ադրամելեքը եւ Սանասարը, վախենալով թե կզոհաբերվեին Նեսրաք աստծուն, սպանեցին իրենց հորը եւ փախան Հայաստան[8]։ Սկայորդին՝ Հայոց նահապետը ընդունում է նրանց եւ բնակեցնում Հայաստանի հարավային կողմերում[9][10][11]։ Ըստ Մովսես Խորենացու Ադրամելեքից եւ Սանասարից են սերվել Արծրունիներն ու Գնունիները եւ սասունցիները։ Հիշատակությունը Աստվածաշնչում[12]Խմբագրել Եվ Ասորեստանի Սենեքերիմ թագավորը[13] չվեց գնաց ու վերադառնալով նստեց Նինվե (քաղաքի) մեջ։ Եվ այն ժամանակ, երբ նա իր աստծո՝ Նեսրաքի տանը[14] երկրպագում էր (կուռքերին), նրա որդիները՝ Ադրամելեքը[15] եւ Սանասարը[16], սպանեցին նրան սրով ու Արարադի երկիրը[17] փախան եւ նրա փոխարեն որդին՝ Ասորդանը[18] թագավոր եղավ[19]։ «Պատմություն Արծրունյաց Տան», Թովմա ԱրծրունիԽմբագրել Ըստ Թովմա Արծրունու Սենեքերիմի որդիները՝ Ադրամելեքն ու Սանասարը սպանեցին իրենց հորը եւ ուժեղ զորագնդով եկան Սիմ լեռը, որն իր անունն ստացել էր իրենց նախահայր Սեմի անունից։ ... Նրանք ապրեցին Սիմ լեռան վրա, մինչեւ Տիգրան Հայկազնը[20]։ Սենեքերիմի երկու որդիները՝ Ադրամելեքն ու Սանասարը, Ասորդանիսին թագավորեցնելու պատճառով նախանձեցին, չարացան եւ սրով սպանեցին իրենց հորը, որը թագավորել էր 18 տարի։ Իսկ իրենք, ինչպես վերեւում ասվեց, գնացին հյուսիս-արեւելք[21]։ Սրանք կոչվում են արագագնաց մեկնազեններ, բնակվում են այն լեռան վրա, որն Աղձնիքը բաժանում է Տարոնից։ Խրթին եւ անհասկանալի խոսակցության, բարքերի պատճառով անվանում են Խութ։ Իրենց անունով լեռն էլ է Խութ անվանվում։ Անգիր գիտեն հայոց վարդապետների թարգմանած հին սաղմոսները, որ մշտապես ունեն շուրթներին։ Սրանք ասորեստանցի ռամիկներ են, որ գաղթեցին Ադրամելեքից եւ Սանասարից՝ Ասորեստանի եւ Նինվեի թագավոր Սենեքերիմի որդիներից հետո եւ նրանց անունով իրենց անվանադրեցին Սանասնյաք։ Հյուրասեր են եւ պատիվ տվող[22][23]։ «Հայոց Պատմություն», Մովսես ԽորենացիԽմբագրել ... Նաբուգոդոնոսորի թագավորությունից ութսուն, քիչ կամ պակաս տարի առաջ՝ այս Սենեքերիմը Ասորեստանի թագավոր է եղել, նա որ պաշարել Երուսաղեմը պաշարեց հրեաների Եզեկիա առաջնորդի ժամանակ։ Նրա որդիները, Ադրամելեք եւ Սանասար, նրան սպանելով, փախան եկան մեզ մոտ[24]։ Իսկ Արգամոզանը[2] բնաակվեց նույն (Մեծ Հայքի հարավարեւմտյան կողմ) կողմի արեւելյան հարավում։ Պատմագիրն ասում է, թե սրանցից սերվեցին Արծրունիներն ու Գնունիները։ Այս էր պատճառը, որ մենք հիշեցինք Սենեքերիմին[25]։ Բայց Անգեղ տան մասին նույն պատմագիրն ասում է, թե սերված է մի ոմն Պասքամից, Հայկի թոռից[25]։ ↑ 1,0 1,1 «Հայ Ժողովրդի Պատմության Քրեստոմատիա», Պ.Հ. Հովհաննիսյան, Ա.Գ. Աբրահամյան, հատոր 1, Երեւան, 1981, էջ 116 (ծանոթագրություն) ↑ 2,0 2,1 Նույն Ադրամելեք անունն է, որ աղավաղվելով դարձել է այստեղ Արգամուլան, որ ըստ Նորայրի ուղղագրության ուղղեցինք Արգամոլան։ Ինչպես ս. գրքի մեջ երկու անգամ գրված է (Դ թագ. Իթ, 37, Ես Լէ, 38), երբ Ասորեստանի Սենեքերիմ թագավորը երկրպագում էր կուռքին՝ նրա երկու որդինքը Ադրամելեք եւ Սանասար սրով սպանեցին նրան եւ իրենք փախան Արարադա երկիրը, Հայաստան։ Նույն բանը մի երկու մանրամասնություններով պատմում է եւ Հովսեպոս, Հնախոսության մեջ, առնելով Քաղդեայի Բյուռոսի գրքից (Էմին, ծանոթ. 79): Արծրունյաց նախարարական տունն իրեն համարում է ծագած այս երկու եղբայրներից։ Սենեքերիմի սպանությունը որդիների ձեռքով տեղի է ունեցել մ.թ.ա. 681 թվականին եւ զարամանալի է, ինչպես ավելի քան 2500 տարի կենդանի է մնացել հայ ժողովրդի հիշողության մեջ, որովհետեւ Սասնա ծռերի շատ տարբերակներում հիշվում են այս Սանասարն ու Ադրամելեքը, որոնցից սերվել են Սասնա ծռերը՝ Մհերը եւ Դավիթ Սասունցին։ ↑ «Մատեան աշխարհավէպ հանդիսարանաց», Մխիթար Անեցի, գ ↑ 4,0 4,1 «Հաւաքմունք ի գրոց պատմագրաց», Սամուել Անեցի, էջ 46 ↑ «Հայոց Պատմություն», Մ. Խորենացի, ներած. եւ ծանոթ. Ս. Մալխասյան, Երեւան, 1981, ծանոթ. 77 ↑ «Ժամանակագրութիւն», Միխայէլ Ասորի, Երուսաղէմ, 1871, դ ↑ «Մայր ցուցակ, հայերէն ձեռագրաց մատենադարանին Մխիթարեանց ի Վենետիկ», հատոր Բ, 1924, Վենետիկ, էջ 23 ↑ «Պատմութիւն Հայոց», Մ. Չամչյան, հատոր Ա, էջ 98 ↑ Դ Թագավորաց 17:31, ԺԹ, 37 ↑ Դ Թագավորաց 19:37 ↑ Եսայի 37:38 ↑ Թագավորությանց Չորրորդ գիրք, գլ. ԺԹ, 36-37 ↑ Ասորեստանի Սինախերիբ (մ.թ.ա. 705-681 թթ.) թագավորն է, Սարգոն Բ-ի որդին։ ↑ Խոսքը Նեսրաք աստծո տաճարի մասին է։ ↑ Ադրամելեք անվան տակ ուսումնասիրողները տեսնում են Սինեխերիբի Արադ-Նինլիլ (կամ Արադ-Նիլլիլ) որդուն։ ↑ Ի դեմս Սանասարի, ուսումնասիրողները տեսնում են ասորական զորապետ Նուբուշարուծուրին։ ↑ Խոսքն այստեղ Ուրարտական պետության մասին է։ Աստվածաշնչի եբրայական բնագիրը, հունական (Յոթանասնից), ասորական (Պեշիտա) եւ արաբական թարգմանությունները հայրասպան որդիների ապաստարան երկիրն անվանում են Արարատ կամ Արարադ, քաղդեականը՝ Կարդու։ Ի դեպ, սույն հատվածը տեղ է գտել նաեւ Աստվածաշնչի «Մարգարէութիւն Եսայեայ» գրքում (Եսայի, գլ. ԼԵ, 38)։ Այստեղ եբրայական բնագիրը եւ լատինական թարգմանությունը (Վուլգատա) հայրասպան որդիների ապաստարան երկիրն անվանում են Արարատ, հունական եւ արաբական թարգմանությունները՝ Արմենիա, իսկ ասորականը եւ քաղդեականը՝ Կարդու։ Այսինքն Արարատ, Արարադ եւ Կարդու երկրանունները գործածված են որպես Արմենիա - Հայք երկրանվան հոմանիշներ։ ↑ Ասորեստանի Ասարխադդոն թագավորն է (մ.թ.ա. 680-669)՝ Սինախերիբի կրտսեր որդին։ ↑ «Հայ Ժողովրդի Պատմության Քրեստոմատիա», Պ.Հ. Հովհաննիսյան, Ա.Գ. Աբրահամյան, հատոր 1, Երեւան, 1981, էջ 116 ↑ «Պատմություն Արծրունյաց Տան», Թովմա Արծրունի, 1985, Երեւան, էջ 16-17 ↑ «Պատմություն Արծրունյաց Տան», Թովմա Արծրունի, 1985, Երեւան, էջ 60-61 ↑ «Հայ Ժողովրդի Պատմության Քրեստոմատիա», Պ.Հ. Հովհաննիսյան, Ա.Գ. Աբրահամյան, հատոր 1, Երեւան, 1981, էջ 720 ↑ «Պատմություն Արծրունյաց Տան», Թովմա Արծրունի, 1985, Երեւան, էջ 192-193 ↑ «Հայոց Պատմություն», Մ. Խորենացի, ներած. եւ ծանոթ. Ս. Մալխասյան, Երեւան, 1981, գլ. Ա, ԻԳ, էջ 131 ↑ 25,0 25,1 «Հայոց Պատմություն», Մ. Խորենացի, ներած. եւ ծանոթ. Ս. Մալխասյան, Երեւան, 1981, գլ. Ա, ԻԳ, էջ 132 «Պատմուիւն Հայոց», Միքայել Չամչյան, հատոր Ա, էջ 98 «Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 52 «Հայ Ժողովրդի Պատմության Քրեստոմատիա», Պ.Հ. Հովհաննիսյան, Ա.Գ. Աբրահամյան, հատոր 1, Երեւան, 1981, էջ 116 (ծանոթագրություն), 720 «Մատեան աշխարհավէպ հանդիսարանաց», Մխիթար Անեցի, գ «Հաւաքմունք ի գրոց պատմագրաց», Սամուել Անեցի, էջ 46 «Հայոց Պատմություն», Մ. Խորենացի, ներած. եւ ծանոթ. Ս. Մալխասյան, Երեւան, 1981, ծանոթ. 77, գլ. Ա, ԻԳ, էջ 131-132


text: Չինացի թենիսիստուհին հերքում է սեռական ոտնձգության մասին իր նախկին գրառումը Օլիմպիական խաղերի եռակի չեմպիոն Պենգի անվտանգության հարցը համաշխարհային անհանգստության առարկա դարձավ, երբ նա սոցիալական ցանցերում հայտնվեց այն պնդումներով, թե Չինաստանի նախկին փոխվարչապետ Չժան Գաոլին նախկինում իր նկատմամբ սեռական ոտնձգություն է թույլ տվել: Պեկինի հյուրանոցներից մեկում ֆրանսիական L'Equipe թերթին տված հարցազրույցում Պենգը հերքել է, որ ինքը նման մեղադրանքներ է ներկայացրել: «Տեքստում, որը մենք կարդում էինք Եվրոպայում, դուք ինչ-որ մեկի մեղադրել եք սեռական ոտնձգության մեջ: Ի՞նչ եք իրականում գրել, մենք չենք հասկանում», - հարց է տվել թերթի լրագրողը: «Ես երբեք չեմ ասել, որ ինչ-որ մեկը ինչ-որ կերպ սեռական ոտնձգություն է թույլ տվել իմ նկատմամբ»,- ասել է Փենգը՝ չմանրամասնելով: Twitter-ի օրինակով չինական Weibo-ում իր այժմ ջնջված գրառման մեջ Պենգը գրել էր «ինչո՞ւ ինձ տարար քո տուն եւ ստիպեցիր ինձ հարաբերություններ ունենալ քեզ հետ»: Չժանի հետ հարաբերությունները նա նաեւ անվանել էր ''անորոշ, մեկանգամյա հարաբերություններ։ Այս գրառումը ստիպել է Կանանց թենիսի ընկերակցությանը դադարեցնել մրցաշարերը Չինաստանում եւ առաջ բերել միջազգային զայրույթ նրա անվտանգության վերաբերյալ: Սկանդալը մեծապես գրաքննության է ենթարկվել Չինաստանի խիստ վերահսկվող կիբերտարածքում, եւ Weibo-ում Փենգի անվան որոնումները որեւէ նոր տեղեկություն չեն ընդգրկում: Փենգը ֆրանսիական թերթին ասել է, որ այս հարցը «մեծ թյուրիմացություն» է առաջացրել եւ կրկնել, որ ինքը չի ցանկանում «հետագա մեդիա աժիոտաժ» այս հարցով: Նա նաեւ փորձել է փարատել իր անվտանգության հետ կապված մտավախությունները՝ ասելով, որ նոյեմբեր ամսից ի վեր իր կյանքում «առանձնահատուկ բան տեղի չի ունեցել»: Նա հերքել է նաեւ այն տեղեկությունները, որոնց համաձայն այս պատմուտթյունը սկսվելուց հետո ինքը «անհետացել էր »հասարակության ուշադրությունից: Ըստ ''Ռոյթերս''-ի, Պենգը նաեւ ասել է, որ շաբաթ օրը ընթրիքի սեղանի շուրջ հանդիպել է Միջազգային օլիմպիական կոմիտեի նախագահ Թոմաս Բախի հետ եւ քննարկել իր ապագան: Երկուշաբթի օրը Միջազգային օլիմպիական կոմիտեն հայտարարել է, որ Պենգը մասնակցելու է մի քանի օլիմպիական խաղերի: Նա նաեւ նախատեսում է համաճարակից հետո մեկնել Եվրոպա եւ այցելել Շվեյցարիայում ՄՕԿ-ի կենտրոնակայան: Փենգը նաեւ ասել է, որ ծնկի նախկին վնասվածքը, որը պահանջել էր մի քանի փուլով վիրահատություն, եւ իր տարիքը քիչ հավանական են դարձնում պրոֆեսիոնալ մրցումներին իր հետագա մասնակցությունը:


text: Արագածոտնի մարզպետին լրացուցիչ վառելիք չէր հատկացվել Արցախ այցելության համար Օգոստոսի 17-ին լրատվականներից մեկում տեղեկություն էր հրապարակվել, ըստ որի՝ Արագածոտնի մարզպետ Դավիթ Գեւորգյանը՝ օգոստոսի 5-7-ը, իր ծառայողական մեքենայով մեկնել է Արցախ՝ մասնակցելու Համահայկական խաղերի բացմանը եւ դրա շրջանակում ահռելի քանակի բենզին է դուրս գրել։ Լրատվականը նշել էր, թե մարզից 7-8 կիսադատարկ ավտոբուս է մեկնել Արցախ՝ տեղափոխելով խաղերի մասնակիցներին, սակայն մարզպետը չի ցանկացել մարզիկների հետ նույն ավտոբուսով մեկնել։ Ըստ լրատվականի՝ Դավիթ Գեւորգյանը արարողությանն ընդամենը 2 ժամ է մասնակցել, սակայն Արցախում անցկացրել է 3 օր՝ վատնելով պետական միջոցները: Անդրադառնալով այս տեղեկությանը՝ Արագածոտնի մարզպետարանը հանդես եկավ հերքմամբ, նշելով, որ մարզկենտրոն Աշտարակից Արցախ են մեկնել ընդամենը 1 ավտոբուս եւ 3 միկրոավտոբուս, որոնք ամբողջապես հագեցված են եղել եւ նրանցում որեւէ ազատ նստատեղ չի եղել։ Այն, որ մարզպետը խուսափել է մեկնել մարզիկների հետ, չի համապատասխանում իրականությանը։ Մարզպետարանը նաեւ հայտնել էր, որ Արցախ այցելության համար Արագածոտնի մարզպետին լրացուցիչ ոչ մի լիտր վառելիք չէր հատկացվել՝ նա ստացել է օգոստոս ամսվա համար իրեն հասանելիք վառելիքը։


text: 5 տարի է ավագանու անդամ եմ, բայց այպիսի անգույն, անդեմ, անհոտ օրակարգ չեմ տեսել. Անահիտ Բախշյան - Լուրեր Հայաստանից - Թերթ.am 5 տարի է ավագանու անդամ եմ, բայց այպիսի անգույն, անդեմ, անհոտ օրակարգ չեմ տեսել. Անահիտ Բախշյան 12:14 • 30.05.18 5 տարի է ավագանու անդամ եմ, բայց այպիսի անգույն, անդեմ, անհոտ օրակարգ չեմ տեսել. այս մասին այսօր Երեւանի ավագանու նիստի ժամանակ այս մասին հայտարարեց «Ելք» խմբակցության անդամ Անահիտ Բախշյանը։ Նշենք, որ Երեւանի ավագանու այսօրվա նիստի օրակարգում ընդգրկված է բոլոր 4 հարցերով նախատեսվում հուշատախտակներ տեղադրել։ Քաղաքապետ Տարոն Մարգարյանն էլ ավագանու անդամներին դիմելով կոչ էր արել ելույթներ ունենալ օրակարգի հարցերի շուրջ։ «Հորդորել մեզ օրակարգի շուրջ խոսել, դա քաղաքական չէ։Հետեւաբար, ստիպված ենք օգտագործել այս հնարավորությունը այլ հարցերի մասին խոսելու համար»,- ասաց Անահիտ Բախշյանը։ Ավագանու անդամը քաղաքապետին ասաց, որ պետք է բեկանվի Րաֆֆու փողոցի երկայնքով շինթույլտվությունները։ «Րաֆֆու փողոցի գազոնը պետք է ազատագրվի եւ տրվի քաղաքացիներին։ Այսպիսի հարցեր շատ կան, բայց այսօր սրանով սահմանափակվեմ»,- հայտնեց նա։ 10:57 • 13/11 10:52 • 13/11 Լիլիթ Մակունցը Օպերայի եւ բալետի ազգային ակադեմիական թատրոնի փոխտնօրենին զգուշացնում է աշխատանքային ժամերին չզբաղվել քաղաքական գործունեությամբ 10:51 • 13/11 «Ես ասացի Թրամփին, որ սպանողներին պետք չէ աջուձախ փնտրել». Էրդողանը՝ սպանված սաուդցի լրագրողի գործի մասին 10:50 • 13/11 Գտնվում ենք տնտեսական քաղաքականության քննարկման փուլում, որը միտված կլինի արտահանման զարգացմանը. Ատոմ Ջանջուղազյան 10:45 • 13/11 10:32 • 13/11 Էգեյան ծովի ջրերում Թուրքիայից Հունաստան հասնել փորձող ներգաղթյալների լաստանավ է խորտակվել Ֆուտբոլի Հայաստանի ազգային հավաքականը մեկնում է Ջիբրալթար (տեսանյութ) 10:24 • 13/11 ԵԱՀԿ/ԺՀՄԻԳ դիտորդական առաքելության ղեկավարը ԿԸՀ նախագահին հայտնել է՝ ԱԺ ընտրություններին լայնամասշտաբ դիտորդական առաքելություն է անցկացվելու 10:23 • 13/11 10:13 • 13/11 10:09 • 13/11 Ովքեր ցանկանում են հակակշռել միաբեւեռ խորհրդարանը, բնական կերպով քվեարկելու են ՀՀԿ-ին, որը շարունակելու է մատնանշել Փաշինյանի կառավարության բացթողումները. Վ. Սարգսյան 10:01 • 13/11 ԱԺ նիստը՝ ուղիղ. օրակարգում են 2019-ի բյուջեի նախագիծը եւ այլ հարցեր 09:39 • 13/11 Երեւանում եւ 6 մարզում այսօր էլեկտրաէներգիայի անջատումներ են սպասվում 09:03 • 13/11 08:54 • 13/11 Կենտրոնական ընտրական հանձնաժողովի նախագահ Տիգրան Մուկուչյանն այսօր ընդունել է ԵԱՀԿ Ժողովրդավարական հաստատությունների եւ մարդու իրավունքների գրասենյակի (ԵԱՀԿ/ԺՀՄԻԳ).... Պարտքս եմ համարում բարձրաձայնել, որ մեր ռազմական թատերաբեմում, ինչպես երեկ կործանիչ ավիացիան անելիք չուներ, այնպես էլ՝ այսօր չունի։ Առավել եւս, մեր օրերում՝ բարձր տեխնոլոգիաների արագ զարգացման պայմաններում, նրա կիրառումը գրեթե դառնալու է անհնար՝ ցանկացած թատերաբեմում։ «Պետք է պարզվի, թե ով է սպանության հրամանը տվողը: Ի՞նչ ճակատագրի արժանացավ Խաշոգջիի մարմինը: Եթե թաղվել է, ապա որտե՞ղ: Գուցե մասնատել ու առեւանգե՞լ են: Մենք շարունակելու ենք հետեւել գործին միջազգային մակարդակով... Լաստանավով Հունաստան հասնել փորձող ներգաղթյալների ազգության եւ քաղաքացիության մասին տեղեկություններ չեն փոխանցվել, սակայն հայտնի է, որ նրանք թուրքեր չեն: Զոհերից 42-ը հայտնաբերվել են ամբողջովին մոխրացած Փերըդայս քաղաքում, որտեղ այրվել է 6.700-ից ավելի տուն: «Դիերը հայտնաբերվել են տների այրված փլատակների տակ, ինչպես նաեւ դրսում, մեքենաներում: Որոշների ինքնությունն արդեն... 2019 թ.-ի հունվարի 1-ից Դանիայում հնարավոր կլինի դրանցով շրջել ավտոճանապարհներին: Խոսքը ոչ միայն շներին ամրացված սահնակների մասին է, այլեւ հատուկ անվավոր փոխադրամիջոցների: «Մենք հավատացած ենք, որ SWIFT-ը ճիշտ որոշում է կայացրել: Իրա՛ն, դու դեռ մեզնից շատ բան կտեսնես»,-ասել է պաշտոնյան՝ նկատի ունենալով Վաշինգտոնի կողմից սահմանվելիք պատժամիջոցները: SWIFT-ից անջատվելու փաստը հավելյալ խոչընդոտներ կստեղծի... Նշվում է, որ վաճառված նմուշի գինը չի համապատասխանում տրյուֆելի շուկայական գնին: Այս տարի սնկի 100 գրամը վաճառվում է 350 եվրոյով: Իսրայելի բանակն իր թվիթերյան էջում հրապարակել է տեսանյութ, որը ներկայացնում է Գազայի հատվածում պաղեստինյան ՀԱՄԱՍ շարժմանը պատկանող օբյեկտներին ուղղված ավիահարվածների իրականացման պահը: Հայաստանի ֆուտբոլի ֆեդերացիայի նախագահ Արթուր Վանեցյանը, փոխնապագահներ Արմեն Մելիքբեկյանն ու Արմեն Նիկողոսյանը հանդիպել են ԶԼՄ-ների ներկայացուցիչների հետ: Հայաստանի ազգային հավաքականի ֆուտբոլիստներն ու մարզչական շտաբի անդամները Զվարթնոց օդանավակայանում են, որտեղից պատրաստվում են մեկնել Ջիբրալթար:


text: 15.10.2019 10:21 Վիճակագրական տվյալներ Ըստ ոստիկանության օպերատիվ հաղորդագրությունների ամփոփագրերի` հոկտեմբերի 14-ից 15-ը ՀՀ ոստիկանության տարբեր ստորաբաժանումների կողմից բացահայտվել է հանցագործության 48 դեպք, որից 3-ը՝ նախկինում կատարված։ Մասնավորապես՝ ծեծի՝ 9, մարմնական վնասվածք հասցնելու՝ 8, խարդախության՝ 7, անձնական ունեցվածքի գողության, յուրացման կամ վատնման եւ սպանության սպառնալիքի՝ 3-ական, թմրամիջոցի հայտնաբերման, ապօրինի ծառահատման ու պաշտոնեական լիազորությունների չարաշահման՝ 2-ական, անձի առեւանգման, գույքի դիտավորությամբ ոչնչացման, ապօրինի կամ կեղծ ձեռնարկատիրության, պաշտոնեական կեղծիքի կամ անփութության, փաստաթղթի հափշտակության եւ 16 տարին չլրացած անձի հետ սեռական հարաբերություն ունենալու 1-ական դեպքեր։ Անցած 1 օրվա ընթացքում հանրապետությունում արձանագրվել է ճանապարհատրանսպորտային 17 պատահար, ինչի հետեւանքով 22 մարդ ստացել է տարբեր աստիճանի մարմնական վնասվածքներ:


text: Աշխատանք - Թվային ապրանքների շուկայավարման ավագ մասնագետ, Ucom LLC - ARMACAD Աշխատանք - Թվային ապրանքների շուկայավարման ավագ մասնագետ, Ucom LLC Պահանջվող պաշտոն` Թվային ապրանքների շուկայավարման ավագ մասնագետ Բաժին՝ Պրոդուկտներ եւ վերլուծություններ Տեւողություն` Անժամկետ Աշխատանքի բնութագիր` Նախաձեռնել եւ համակարգել թվային/նորարարական ապրանքների կատարելագործումը եւ նոր առաջարկների մշակումը - Նախաձեռնել եւ համակարգել թվային/նորարարական ապրանքների կատարելագործման, նոր առաջարկների մշակման եւ երկարաժամկետ ապրանքային քաղաքականությունների իրականացման գործընթացները, կառավարել ապրանքների ստեղծման ողջ շրջափուլը - Օգտակար եզրահանգումներ անելու նպատակով վերլուծել թվային ապրանքների վաճառքի ու արդյունավետության ցուցանիշները եւ մշակել արդյունավետության ցուցանիշների բարելավման ռազմավարություններ - Բոլոր ապրանքների եւ նախագծերի բոլոր հնարավորություններից օգտվելու նպատակով առաջարկել ուսումնասիրությունների եւ առկա տվյալների վերլուծությունների հիման վրա մշակված ռազմավարություններ - Ապրանքներն արդյունավետորեն եւ սահմանված ժամկետներում մեկնարկելու եւ վաճառքի ու շուկայավարման ցուցանիշներն ապահովելու նպատակով ապրանքների ստեղծման ողջ շրջափուլի ընթացքում համագործակցել տեխնիկական, իրավաբանական, հաղորդակցության, ֆինանսական, դիզայնի եւ մարքեթինգի թիմերի հետ - Մագիստրոսի աստիճան ՏՏ, տնտեսագիտության, գործարար կառավարման կամ առնչվող ոլորտներում - Առնվազն 3 տարվա աշխատանքային փորձ առնչվող ոլորտում - 1 տարվա փորձ Ապրանքների կառավարման կամ առնչվող ոլորտում - ՏՏ ոլորտի գերազանց իմացություն (ծրագրային հավելվածներ, նորարարական լուծումներ եւ այլն) - Excel-ի գերազանց իմացությունը եւ վերլուծական մտածողությունը պարտադիր են - Հաղորդակցման, միջանձնային շփման եւ կազմակերպչական գերազանց հմտություններ - Անգլերենի եւ հայերենի իմացություն: Ընկերության մասին` «Յուքոմ» ընկերությունը Հայաստանում կապի միակ միասնական օպերատորն է, որն առաջարկում է լայնաշերտ շարժական եւ ֆիքսված ինտերնետի, թվային (IP) հեռուստատեսության, ինչպես նաեւ շարժական եւ ֆիքսված հեռախոսակապի ծառայություններ:


text: Զուրաբյան. «Տեր-Պետրոսյանից լավ նախագահի թեկնածու ՀԱԿ-ը չունի» «Լեւոն Տեր-Պետրոսյանից լավ նախագահի թեկնածու Հայ ազգային կոնգրեսը չունի», - «Ազատություն» ռադիոկայանի հետ զրույցում հայտարարեց Կոնգրեսի համակարգող Լեւոն Զուրաբյանը` պատասխանելով այն հարցին, թե պատգամավորական մանդատից հրաժարվելուց հետո Տեր-Պետրոսյանը ինչպե՞ս է շարունակելու մնալ քաղաքականության մեջ եւ արդյոք 2013-ի նախագահական ընտրություններում կառաջադրի՞ իր թեկնածությունը: «Գիտեք ինչ, նա շարունակում է մնալ Հայ ազգային կոնգրեսի առաջնորդը, եւ եթե դուք ինձ հարցնեք՝ ով է ամենահավանական թեկնածուն առաջիկա նախագահական ընտրություններում, ես կարծում եմ, որ այդ հարցն անվիճելի է Հայ ազգային կոնգրեսի ներսում», - «Ազատություն» ռադիոկայանին այսօր ասաց Լեւոն Զուրաբյանը` հավելելով. - «Տեր-Պետրոսյանը շարունակում է լինել անվիճելի հեղինակություն, եւ ավելի լավ թեկնածու մենք չունենք»:


text: Սոցիալապես անապահով ընտանիքների նպաստը 1000 դրամով կավելանա՝ հոսանքի թանկացման բեռը չեզոքացնելու համար 15:18 , 29 Հուլիս 2016 Դիտումներ1833 Հանրային ծառայությունները կարգավորող հանձնաժողովի տվյալներով էլեկտրաէներգիայի միջին ամսական սպառումն ընտանիքների կողմից կազմում է շուրջ 202 կՎտ: 2016թ. օգոստոսի 1-ին ավարտվում է ՀՀ կառավարության եւ «Տաշիր» ընկերության՝ սակագնի սուբսիդավորման ժամկետը, որից հետո այն բնակչության համար 4.32 դրամով ավելի կլինի: Դա նշանակում է, որ 202 կՎտ էլեկտրաէներգիայի համար պետք է վճարվի 1000 դրամ ավելի: Սոցիալապես անապահով ընտանիքներին աջակցելու համար կառավարության որոշմամբ ընտանիքի կենսամակարդակի բարձրացմանն ուղղված նպաստի չափը բարձրացվել է 1000 դրամով, որով հնարավորինս կհատուցվի շուրջ 112 հազար 300 ընտանիքի էլեկտրաէներգիայի դիմաց ավելի վճարման լրացուցիչ ծախսը: Այսպիսով, նպաստների միջին ամսական չափը կբարձրանա 1000 դրամով՝ դառնալով 31 հազար 350 դրամ: Կառավարության ղեկավարը պարզաբանել է ներկայացված որոշման նախագիծը. «Եթե հիշում եք՝ 2015թ. օգոստոսի 1-ից 6 դրամ 93 լումայով թանկացավ հոսանքը, եւ ՀՀ կառավարությունն ու «Տաշիր» ընկերության նախագահ Սամվել Կարապետյանը քննարկեցին հարցն ու որոշում կայացրին, որ այդ ավելացման ծախսը մինչեւ 250 կՎտ ծախսող ընտանիքների համար կստանձնեն կառավարությունն ու «Տաշիր» ընկերությունը: Եվ քանի որ ս.թ. օգոստոսի 1-ից սակագինը նվազում է 2.58 դրամով, այսինքն 6.93-ի փոխարեն ունենում ենք 4.35 դրամ, այդ ընտանիքների համար հոսանքը թանկանում է 4.35 դրամով: ՀՀ նախագահի հետ քննարկելուց հետո որոշում ընդունեցինք, որ 112 հազար 300 ընտանիքի այդ ծախսը օգոստոսի 1-ից կառավարությունը վերցնի իր վրա: Այսինքն՝ մինչեւ այս տարվա վերջ՝ հինգ ամսվա ընթացքում, մենք կառավարության միջոցներից վճարելու ենք 561 մլն դրամ, իսկ 2017թ. միջնաժամկետ ծրագրում նախատեսել ենք 1 մլրդ 150 մլն դրամ»:


text: ՀՀ ԶՈՒ ԳՇ պետը մասնակցել է ՀԱՊԿ ռազմական կոմիտեի նիստին | Artsakhpress.am | Արցախի անկախ լրատվական գործակալություն 21 հունիսի, 2019, 17:57 Ռազմական 21 հունիսի, 2019, 17:57 ՍՏԵՓԱՆԱԿԵՐՏ, 21 հունիսի, ԱՐՑԱԽՊՐԵՍ: Ինչպես հայտնեցին ՀՀ պաշտպանության նախարարության տեղեկատվության եւ հասարակայնության հետ կապերի վարչությունից, ընդլայնված ձեւաչափով անցկացված նիստի ընթացքում ռազմական կոմիտեի անդամները քննարկել են ռազմական ոլորտում ՀԱՊԿ գործունեության առաջնահերթ ուղղությունների, ՀԱՊԿ հավաքական անվտանգության Կենտրոնասիական տարածաշրջանում ռազմական անվտանգության մարտահրավերների ու սպառնալիքների, ՀԱՊԿ օպերատիվ արձագանքման հավաքական ուժերի եւ հավաքական անվտանգության Կենտրոնասիական տարածաշրջանի արագ արձագանքման հավաքական ուժերի, հավաքական անվտանգության համակարգի ղեկավարման մարմինների եւ կազմավորումների ուժերի ու միջոցների օպերատիվ համատեղ պատրաստության միջոցառումների հետ կապված, ինչպես նաեւ օրակարգային մի շարք այլ հարցեր:


text: Դերասանի էջում հաճախ են հայտնվում ընտանեկան լուսանկարներ... «Գերադասում եմ նրանց, ովքեր կրակում են մեջքից, քան նրանց, ովքեր անխնա ստում են՝ աչքերիս նայելով». Ժաննա Բուտուլյան (ֆոտո) Դերասանուհին նոր լուսանկար է հրապարակել... 15:05, 22 ապրիլի Արտակարգ դրության կանոններին հետեւելն այս շրջանում շատ կարեւոր է, որպեսզի կարողանանք նպաստել վիրուսի նահանջելուն, սակայն անընդհատ տանը լինելու հետեւանքով դեմքի մաշկը կարող է որոշակի խնդիրներ ունենալ, որոնք լուծելու համար գոյություն ունեն մի քանի քայլեր: Դեմքի մաշկի խնամքի օգտակար խորհուրդներով NEWS.am STYLE-ի հետ կիսվել է դիմահարդար Դիանա Տոնոյանը: «Այս կարանտինային օրերին շատերը բողոքում են իրենց մաշկից, նույնիսկ, նրանք՝ ովքեր նախկինում խնդիրներ չեն ունեցել: Պատճառները մի քանիսն են՝ օրինակ՝ ջեռուցումը: Մենք հաճախ շատ ենք տաքացնում մեր բնակարանը, տունը: Բայց իզուր, քանի որ արհեստականորեն շոգ պայմաններ ստեղծելով մենք վերացնում ենք խոնավությունը, եւ դա շատ վնաս է մաշկին: Ցանկալի է՝ սենյակային ջերմաստիճանը լինի 18-20, խոնավությունը՝ 40-60%: Երկրորդ պատճառը ջրի պակաս է: Կյանքի տեմպի տակ մենք հաճախ ենք ջուր խմում՝ զբոսնելիս, աշխատանքի վայրում եւ այլն... Իսկ տանը մոռանում ենք դրա մասին, կամ՝ փոխարինում այլ ըմպելիքներով: Ջրի բացակայությունը կարող է մեծ վնաս հասցնել մաշկին: Օրական պետք է խմել 2 լիտր ջուր՝ ջրազրկումից խուսափելու համար: Այս օրերի համար շատ ակտուալ թեմա՝ մաշկը եւ նյարդայն համակարգը սերտ կապված են միմյանց: Այն, ինչ մենք զգում ենք, որքան նյարդայնանում ենք, արտացոլվում է մեր մաշկի որակի վրա, այնպես որ՝ ինչքան էլ դժվար լինի, պետք է չնյարդայնանալ եւ հանգստանալ: Դրա համար իմ բոլոր հետեւորդներին խորհուրդ եմ տալիս ճիշտ սնվել, շատ հանգստանալ, հաճախ ջուր խմել: Սթրեսը մաշկի թշնամին է»,-նշում է Դիանան՝ հավելելով, որ մաշկի խնամքի միջոցները չպետք է չարաշահել, քանի որ դրանք այդ դեպքում կարող են հակառակ արդյունքն ունենալ. «Օրինակ, ամեն օր տնային պիլինգ կամ սկրաբ իրականացնելը վնասում է մաշկը եւ առաջացնում բազում խնդիրներ: Պետք չէ առավոտից երեկո խնամքով զբաղվել. օրական 10-20 րոպե տրամադրելով էլ կարելի է ունենալ խնամված եւ մաքուր մաշկ: Կան աղջիկներ, որոնք կարծում են, եթե չեն դիմահարդարվում, ապա միայն այդպես մեծ օգուտ են տալիս իրենց մաշկին: Այո, չդիմահարդարվելով թույլ ենք տալիս մաշկին շնչել, բայց դա ամենեւին խնամք չէ, հարկավոր է, գոնե, մինիմալ խնամքը ապահովել, օրինակ՝ սնուցել մաշկը: Պատրաստեք ամենահեշտ տնային դիմակները, համացանցում կան հազարավոր հեշտ եւ արագ տարբերակներ»:


text: Թուրքիայի օդուժը հարվածել է Հաքքարիում եւ Իրաքի հյուսիսում PKK-ի դիրքերին | Razm.info ← ՌԴ ԶՈւ Կասպյան նավատորմիղը ուսումնական վարժանքներ է անում «Փոխգործակցություն – 2017» զորավարժությանը ներգրավված են ՀԱՊԿ անդամ երկրների ԶՈւ տարբեր ստորաբաժանումներ → Թուրքիայի օդուժը հարվածել է Հաքքարիում եւ Իրաքի հյուսիսում PKK-ի դիրքերին Posted on Հոկտեմբեր 9, 2017 by Տարոն Հովհաննիսյան | Leave a comment Թուրքիայի ԶՈւ ռազմաօդային ուժերը հարվածել են Իրաքի հյուսիսում, ինչպես նաեւ Թուրքիայի Հաքքարի նահանգում «Քրդստանի աշխատավորական կուսակցության» (PKK) դիրքերին. նշվում է թուրքական կողմի պաշտոնական տեղեկատվությունում։ Այս մասին հայտնում է թուրքական պետական «Անադոլու» լրատվական գործակալությունը (1, 2)։ Թուրքիայի ԶՈւ F-16 կործանիչ Նշվում է, որ Հաքքարիում PKK-ի անդամների տեղը հստակեցրել են անօդաչու թռչող սարքերի միջոցով. հարվածի արդյունքում «չեզոքացվել է» կառույցի 5 անդամ։ Գրեթե նույնը ասվում է նաեւ Իրաքի հյուսիսային լեռնային շրջաններում քրդական կառույցի դիրքերին հարվածելու մասին հաղորդագրությունում։ Թուրքական կողմը նաեւ հայտում է, թե PKK-ի անդամները նախապատրաստվում էին հարձակվել իրենց դիրքերին։ Մասնավորապես Իրաքի հյուսիսում ավիահարվածները պլանային բնույթ են կրում, սակայն հաճախակիացել են վերջին մեկ ամսում։